KONGSI VIDEO SOLAT - LUAHAN USTAZ EBIT LEW BERKENAAN AYAH BUAT RAMAI TERSENTUH

"Pohon doakan buat ayah saya yer.. I love you bapak. I love you. Dapat solat dengan ayah nikmat sangat besar. Saya kata ayah boleh solat atas katil jer. Katil ni boleh naikkan sikit. Dia kata saya nak solat atas kerusi. Beginilah kami semenjak saya kecil. Rindu nak peluk bercakap dan nak tengok ayah sihat.

"Ayah saya ni pendiam orangnya. Jarang bercakap tapi penyayang sangat. Walau muka serius. Ingat lagi tengah duduk rumah ayah bawa balik kereta mainan bentuk mercedes. Kereta control. Saya masa tu happy sangat. Berlari-lari saya. Kadang bila beli durian. Ayah beli satu guni. Masa kecil kami tunggu ayah buka durian. Rindu masa tu. Dan kadang beli ayamas. Makan bersama. Benarlah saat bersama keluarga walau sekejap ialah anugerah Allah terindah hidup ini. Ia tak dapat dibeli dengan wang ringgit.

"Dulu masa remaja saya ke luar negara belajar. Setiap 2 hari tulis surat pada ayah. Arwah Mak kata setiap malam ayah ambil surat tu dan baca. Bila saya tanya dulu apa rahsia ayah kuat dan macam tak pernah sakit. Dengan dapat cium tangan ayah jer dah rasa semangat dalam hidup. Nikmat cium tangan ayah. Sentuhannya. Jawabnya saya kan 'ayah'

Klik untuk gambar besar

"Sekarang bila dah jadi ayah. Baru saya tahu maksud perkataan itu. Menjadi ayah ini nikmat dan tanggungjawab. Saat kita diuji. Saya selalu cakap dengan syukur saya kena kuat saya kan ayah. Saya kan suami. Saya kan hamba Allah. Dia pilih saya dari 12 tahun untuk kerja khidmat ini. Inilah takdir hidup saya. Saya tidak akan berhenti kerana selepas dunia ini ada kehidupan akhirat. Selamatnya. Kita dibalas atas setiap apa kita lakukan didunia.

"Ya Allah berilah kekuatan dan semangat pada ayah. Kekuatan pada kami. Hanya kepadaMu kami bergantung dan berserah. Benarlah kaulah pemilik dunia dan segalanya. Tidak akan menimpa apapun dalam hidup kami melainkan apa yang kau tentukan," demikianlah luahan pendakwah selebriti, Ustaz Ebit Lew yang kebelakangan ini sering berkongsi keadaan kesihatan bapanya yang kurang sihat menerusi laman Instagram miliknya.

Difahamkan, Ebit ketika ini sedang menjaga bapanya yang dikenali sebagai Ibrahim Lew di Hospital Universiti Sains Malaysia, Kubang Kerian (HUSM). Ibrahim terpaksa ditahan di wad kira-kira sejak beberapa hari lalu selepas status kesihatannya merosot. Sambil meminta ramai agar mendoakan kesejahteraan bapanya, Ebit di dalam satu perkongsian memberitahu bapanya kali ini mahu mendirikan solat secara duduk. Malah dia turut berkongsian keperibadian bapanya sebagai pendiam tetapi penyayang.

Perkongsian tersebut dikongsikan Ebit bersama pautan video solat bersama bapanya itu di Instagram. Jelasnya lagi, dia sekarang turut sudah mengerti amanah bergelar bapa dan mendoakan kesihatan bapanya ke hadrat Illahi.

Meninjau ke ribuan komen yang ditinggalkan, rata-ratanya meluahkan rasa sebak dan terharu atas perkongsian yang dibuat. Malah, kebanyakannya juga turut menitipkan ucapan serta doa semoga kesihatan bapanya kembali baik seperti biasa. Perkongsian tersebut sehingga kini sudah pun menerima lebih 1 juta tontonan.

www.myartis.com / Sumber & foto: Media Hiburan & Instagram Ustaz Ebit Lew

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAWA KES KE MAHKAMAH TINGGI - RITA RUDAINI TUNTUT MUTAAH RM300,000

Pelakon Rita Rudaini hari ini menuntut bekas suaminya Aidil Zafuan membayar RM300,000 dalam satu tuntutan mutaah yang difailkannya di Mahkamah Tinggi Syariah, Shah Alam, Selangor.

Menurut peguamnya, Datuk Zaidi Mohd Zain, Rita memfailkan permohonan tuntutan itu pada 7 Julai lalu dan ianya telah disebut hari ini di hadapan Pendaftar Mahkamah Tinggi Syariah, Atrasina Mohd Zahrullail.

Bagaimanapun Aidil Zafuan selaku defendan tidak hadir tanpa sebarang alasan biarpun pihaknya telah menyerahkan saman pada 20 Ogos lalu.

"Sebelum ini defendan juga tidak hadir pada 14 Ogos menyebabkan proses yang berlangsung pada hari tersebut gagal. Mahkamah menetapkan 11 September depan sebagai sebutan," ujarnya dipetik melalui laporan akhbar.

Untuk info, mutaah iaitu satu bayaran yang wajib ke atas suami yang diberi kepada isteri yang telah diceraikan tanpa sebab munasabah mengikut Hukum Syarak. Kadar mutaah boleh ditentukan melalui persetujuan kedua-dua belah pihak.

Sekiranya terdapat pertikaian mengenai kadar ini, Mahkamah akan menentukan kadar bayaran mutaah tersebut.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


DITUDUH JUAL HADIAH SITI NURHALIZA KE PAJAK GADAI - AISHAH LUAH RASA BERANG

Penyanyi Aishah baru-baru ini telah menerima hadiah kek daripada penyanyi Datuk Seri Siti Nurhaliza selepas dia berjaya menyampaikan lagu 'Aku Bidadari Syurgamu' di Separuh Akhir Muzik-Muzik (SFMM) Ke-35.

Aishah bagaimanapun menerusi laman Instagram miliknya telah meluahkan rasa berang terhadap komen seorang netizen yang menuduhnya akan menjual kek pemberian Siti ke kedai pajak gadai. Penyanyi lagu 'Janji Manismu' itu menyifatkan individu itu seolah menghinanya.

Malah, komen yang diberikan oleh individu itu agak melampau dan seperti mahu reputasi dan maruahnya, ditambah pula menggelarkannya sebagai 'artis sendu'. Tidak hanya berdiam diri, Aishah turut mendedahkan wajah individu tersebut di Instagram miliknya sebagai pengajaran.

"Haaaa ini dia wajah orang menghina gitu sekali. Saya ni taklah singkek sangat hingga kek pemberian Tok Ti (Siti Nurhaliza) pun takut dibawa ke pajak gadai. Allahu,kerana pulut santan binasa. Tuan this is too much already, menjatuhkan reputasi dan maruah saya," katanya.

Klik untuk gambar besar

Dalam pada itu, Aishah turut meminta pendapat neitzen adakah patut dia bawa perkara ini ke mahkamah selain suaminya sendiri mahu bersemuka dengan individu tersebut.

"What say you? Patut ke kita seret ke mahkamah orang ini sebagai pengajaran? Kepada tuan punya badan AB Rahim ni, ada satu permintaan, suami saya nak sangat bersemuka dengan awak," tegasnya.

Terdahulu, Aishah menerima pelbagai reaksi daripada netizen mengenai nyanyiannya sewaktu membawakan lagu 'Aku Bidadari Syurgamu' oleh Siti Nurhaliza. Meskipun ramai yang memuji nyanyiannya namun, ada yang mengkritik persembahan Aishah kurang menyerlah.

www.myartis.com / Sumber & foto: Rotikaya & Instagram Aishah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIF SATAR DAN SHA DILA KINI SAH SUAMI ISTERI

Alif Satar akhirnya sah bergelar suami kepada Sha Dila Halid dengan hanya sekali lafaz. Mereka berdua bernikah kira-kira jam 11. 40 pagi dalam satu majlis yang diadakan secara tertutup di Bilik Perdana Felda, Jalan Semarak, Kuala Lumpur.

Bapa pengantin perempuan, Halid Mohamad telah menjadi wali sambil disaksikan oleh Penolong Pendaftar Nikah Cerai dan Rujuk, Jabatan Agama Islam Wilayah Persekutuan, Mohd Zaki Mahmood.

Klik gambar untuk size besar

Alif menyerahkan wang hantaran berjumlah RM19,000, mas kahwin RM80 dan lima dulang hantaran. Manakala, isterinya pula membalas dengan tujuh dulang hantaran.

Untuk info, antara selebriti yang hadir ke majlis pernikahan tersebut ialah Datuk Siti Nurhaliza dan suami.

Tahniah diucapkan!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


VIDEO - BILA ANAK JAMAL ABDILLAH CUBA BAKAT

Nampaknya, ke mana tumpahnya kuah kalau tidak ke nasi. Pepatah ini mungkin sedikit tepat buat Osama Yamani, anak Jamal Abdillah yang mahu menunjukkan bakatnya.

Jom tengok!

Video selepas ini:

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


KINI DI INDONESIA - SHIMA BIDAS KOMEN MINTA JANGAN PULANG KE MALAYSIA

"Akhirnya pulang ke rumahku Indonesia♥🇮🇩 Hello Indonesia Shima udah pulang🙋🏻♀🙋🏻♀ #babyshima #indonesia #adanampakmummyhappy," itulah tulis penyanyi dangdut Baby Shima menerusi laman Instagram miliknya dimana dia memaklumkan sudah selamat tiba di Indonesia.

Baby Shima atau nama sebenarnya Nor Ashima Ramli cukup sinonim dengan kecaman sehinggakan penyanyi dangdut itu sudah lali apabila ramai yang kurang senang dengan perkongsiannya di laman sosial.

Terbaharu, Shima kembali menjadi sasaran apabila dia diminta untuk tidak lagi kembali ke Malaysia selepas memuat naik video tiba di Jakarta bagi memenuhi tuntutan kerja di negara itu. Membaca komen yang ditinggalkan, Shima memberitahu hanya mampu tergelak kerana baginya sokongan peminat adalah lebih penting.

"Bukan sekali orang beri komen negatif. Apa lagi saya boleh buat? Apabila baca komen-komen tersebut, saya hanya tergelak. Mereka kecam di media sosial, tetapi apabila saya hadir buat persembahan ramai juga yang mendekati dan ambil gambar. Undangan nyanyian di Malaysia pun masih banyak," ujarnya yang dipetik sebagai kepada mStar.

Klik untuk gambar besar

Terdahulu, Shima tiba di Jakarta pada Jumaat bagi menyambung kembali kerja-kerja di negara itu yang tertangguh lebih dua tahun akibat pandemik dan Perintah Kawalan Pergerakan (PKP). Menerusi ruangan komen dalam video yang dimuat naik, Shima menerima pelbagai komen pedas yang meminta dia terus menetap di Indonesia.

"Harap-harap dia tak datang Malaysia dah." - "Duduk diam-diam dekat sana. Jangan balik sini lagi. Aku merayu sangat." - "Baguslah tu. Jangan balik Malaysia," antara komen-komen netizen.

Sementara itu bercakap tentang perkembangan kerjaya di sana, kata Shima dia bakal terlibat dengan beberapa program promosi selain perancangan untuk menyiapkan muzik video lagu baharunya yang sudah lama di siapkan.

Shima yang bernaung di bawah syarikat pengurusan Nagaswara di Indonesia akan terus menerima undangan menyanyi di Malaysia dan sedia untuk berulang-alik demi tuntutan kerja.

"Dua tahun saya tidak ke Indonesia. Banyak kerja tertangguh yang perlu saya siapkan. Lagu baharu juga sudah lama dirakam namun belum sempat untuk lakukan penggambaran muzik video.

"Saya masih lagi menerima undangan menyanyi di Malaysia, jadi rasanya perjalanan seni kembali sebelum tempoh pandemik di mana saya akan berulang-alik untuk urusan kerja," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DUA KALI LAFAZ - WANY HASRITA KINI SAH BERGELAR ISTERI AL-ADIB FAHMI

Kira-kira pukul 9.15 malam tadi, penyanyi Wany Hasrita atau nama sebenarnya Nurshazwany Hasrita Hasbullah, 30, telah pun sah bergelar isteri kepada jejaka pilihan hatinya bernama Al Adib Fahmi dengan dua kali lafaz.

Akad nikah tersebut disempurnakan oleh bapa Wany sendiri iaitu Hasbullah Hassan dan disaksikan Penolong Pendaftar Perkahwinan Qariah Masjid Al Mukarramah, Daerah Petaling, Mat Syaharuddin Al Rasyid Mat Isa.

Dalam majlis yang berlangsung secara sederhana di Glam Hall, Damansara Perdana, Selangor pada malam Jumaat, Adib atau nama sebenarnya Muhammad Al Adib Fahmi Harun, 30, telah menyerahkan sebentuk cincin berlian sebagai mas kahwin.

Manakala wang hantaran dirahsiakan serta tidak ada dulang hantaran daripada kedua-dua pihak. Wany ketika ditemui media, meluahkan rasa syukur majlis dirancang berjalan lancar dan memohon doa peminat untuk kehidupan lebih baik selepas ini.

Klik untuk gambar besar

"Alhamdulillah, saya bersyukur majlis pernikahan ini berjalan lancar dan dipermudahkan Allah SWT. Terima kasih kepada mak, ayah, keluarga, rakan-rakan, pihak media dan peminat yang tanpa jemu menitipkan doa yang baik-baik buat saya tidak kira untuk kerjaya mahu pun peribadi.

"Insya-Allah, ini adalah fasa baharu buat saya dan suami. Perjalanan kami masih panjang. Tanggungjawab menjadi isteri dan dalam masa sama bergelar anak seni akan saya cuba berikan yang terbaik. Cuma, selepas ini tentu saja keluarga menjadi keutamaan saya.

"Saya berdoa agar semoga segalanya dipermudahkan. Paling penting juga, saya mohon untuk semua mendoakan yang terbaik buat saya dan suami dalam melayari bahtera perkahwinan ini," katanya.

Difahamkan, Wany dan suami mula kenal sejak 2010 dan mereka mula rapat sembilan tahun kemudian. Saling memahami antara satu sama lain membuatkan mereka berdua serasi dan mudah untuk membuat keputusan melangkah ke fasa seterusnya.

"Pada 2019 barulah kami mulai menjadi rapat. Jadi, kami mengikuti antara satu sama lain di Instagram (IG) dan banyak berhubung di situ. Tidak ada istilah 'declare' menjadi kekasih dalam perhubungan kami. Masing-masing saling memahami perasaan dan hati dan akhirnya memutuskan untuk membawa perhubungan ini ke fasa yang lebih serius," jelasnya.

Majlis pernikahan itu dihadiri kira-kira 300 tetamu terdiri daripada keluarga kedua belah pihak, rakan terdekat dan media. Busana kedua mempelai pula mendapat sentuhan pereka Altelia Amani.

Majlis kesyukuran bagi meraikan pasangan pengantin baharu ini akan diadakan pada 24 Julai ini bertempat di Cheras, Kuala Lumpur.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JANGAN GELAR MINAH GIGIL, PARKINSON..." - NADZMI DEDAH ARDELL ANXIETY, DEPRESSION

"Assalamualaikum semua terima kasih atas doa semua tak terbalas saya. Ada sedikit yang ingin saya kata kan. Sebelum ini telah tular video yang mana saya sedang menyarungkan cincin kepada isteri saya dan isteri saya menggeletar tangannya dan hampir sesak nafas.

"Untuk pengetahuan semua isteri saya mengidap anxiety serta depresion yang agak teruk sebelum ni. Dan masih lg dalam proses treatment / pemulihan. Anxiety boleh terjadi bila bila masa sahaja pada isteri saya bukan hanya pada hari pernikahan kami malah dari sebelum ini lagi, apabila terlalu ramai dihadapannya isteri saya terlalu terkejut sehingga menyebabkan panic attack. Yg boleh mengakibatkan black out, pitam, sesak nafas.

"Sejujurnya selama kami berkawan kami banyak berjumpa kerana kami buat kerja yang sama dalam tailoring & design. Perasaan berkawan & perasaan bergelar suami isteri itu jauh bezanya, dan saya pasti detik itu detik yang terlalu berbeza setelah akad dilafaz.

Klik untuk gambar besar

"Pada hari pernikahan kami berdua memang sangat awkward dihadapan orang ramai untuk sesi batal air sembahyang. Gugup berhadapan org ramai. Semua perasaan lega, takut, gembira, dan sedih bergabung yg menyebabkan kami mengigil untuk masuk ke fasa baru dlm hidup kami, dan keadaan pada waktu itu seperti semuanya berubah.

"Kami tidak mampu menghentikan kata-kata negative dari setengah nitizen, tp sy berharap tolong doakan yg baik2 dan jgn timbulkan spekulasi sekiranya tidak tahu apa apa atau tidak berada di majlis kami. Sedaya upaya sy dan family kami cuba naikkan semangat isteri sy sehingga kami berjaya tempuh pelbagai dugaan hingga ke detik bahagia ini.

"Kami bukan manusia sempurna, kami cuma manusia biasa yg ade hati. Sebagai seorang suami, Tolong  jaga hati isteri saya & jangan gelar isteri saya minah gigil , perempuan parkinson, perempuan cacat serta saya tak kisah andai ada yang buat parody saya & isteri untuk menjadi bahan gelak tawa nitizen, cuma jangan HINA isteri saya. Saya mohon jaga lah hati kami suami isteri, family mertua sy dan family sy.

"Segala yg buruk datang dr kami, yg baik datang dr Allah SWT. Terima kasih utk doa yg baik2 dan terima kasih juga utk yg sebaliknya. #adhwardell," demikian tulis pelakon Nadzmi Adhwa menerusi laman Instagram miliknya yang memperjelaskan keadaan dimana video merakamkan tangan isterinya, pelakon Ardell Aryana menggigil ketika disarungkan cincin.

Dalam entri tersebut, Nadzmi memohon agar netizen berhenti mengeluarkan kata-kata negatif terhadap video tular perkahwinan mereka itu. Kata Adhwa, Ardell yang bertarung dengan masalah depresi itu telah terkena serangan panik ketika majlis tersebut berlangsung.

Tambah Adhwa lagi, netizen tidak perlu membuat andaian negatif terhadap kejadian itu memandangkan mereka tidak berada di tempat kejadian. Pasangan tersebut dinikahkan oleh Imam Masjid Al Mutaqqin Seri Kembangan, Ustaz Hafiza Hafiz dalam sebuah majlis serba sederhana. Ardell dan Adhwa sudah mengenali antara satu dengan lain sejak lapan tahun lalu.

www.myartis.com / Sumber & foto: Astro Gempak & Instagram Nadzmi Adhwa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERPELUANG SOLAT DI RAUDHAH - ELFIRA LOY KONGSI PENGALAMANNYA

"Lain orang lain rezekinya. Kebetulan El pakai serba hitam, jadi El pun cuba saja masuk pintu 29, pintu untuk untuk orang Arab, Alhamdulliah lepas. Lepas dah masuk akan ada satu ruang (masih karpet merah) sebelum dia dia buka penghadang putih untuk kita ke Raudhah.

"Jadi boleh solat sunat tahiyatul masjid dulu dan tunggu. Lepas tunggu tak sampai lima minit penghadang dibuka dan ketika itu semua akan berlari anak.

"Tapi tak payah pun sebab akan ada lagi frasa kedua menunggu," kata pelakon Elfira Loy, 25, yang bersyukur dapat melepasi pintu yang sepatutnya untuk orang Arab disebabkan kebetulan memakai serba hitam ketika itu.

Selepas dipalit kontroversi perkongsian mesejnya dari Makkah buat Sufian Suhaimi Ahad lalu, Elfira bercerita pula pengalamanya berpeluang menunaikan solat dan berdoa di Raudhah atau taman-taman Syurga di Masjid Nabawi, Madinah.

Menurutnya, dia sempat menunaikan solat sunat sementara menunggu di ruang karpet merah sebelum penghadang putih untuk ke Raudhah dibuka.

Klik untuk gambar besar

Elfira yang ketika ini masih berada di Madinah bagi menunaikan ibadah umrah bersama suaminya, Faris Khairol Anuar, berkongsi perkara itu menerusi laman InstaStory miliknya.

Raudhah atau lebih dikenali sebagai taman-taman Syurga merupakan salah satu ruangan dalam Masjid Nabawi yang dijadikan pusat tumpuan jutaan jemaah yang datang berdoa dan bersolat berdekatan dengan makam Rasulullah SAW.

Dalam pada itu, Elfira memberitahu apabila sudah berada di karpet hijau iaitu kawasan Raudhah, dia terus sahaja menadah tangan dan berdoa dengan keadaan bertenang.

Kata Elfira, dia terus rapat ke kiri hujung berdekatan dengan Makam Rasulullah SAW dan solat di saf hadapan disebabkan di sebelah kanan ramai jemaah akan bertolak-tolak.

Tambahnya lagi, dia berterusan solat sunat, hajat, taubat dan sujud syukur tanpa berhenti selama 30 minit sebelum ada orang memintanya untuk bangun.

"Lepas dibuka terus dapat masuk ke Raudhah. Sampai saja di Raudhah jangan gementar himpit-himpit orang. Tenang dapat saja berdiri dekat karpet hijau tadah tangan berdoa sambil-sambil tu.

"Rapat terus ke kiri hujung dan terus solat ke saf depan sebab belah kanan ramai yang akan bertolak-tolak dan terpijak sebab tak perasan atau sebab teruja dapat masuk mereka terus solat tengah-tengah.

"Yang belah kiri tulah dekat dengan Makam Rasulullah SAW. Kalau dah dapat solat depan, teruskan solat saja tanpa berhenti, kalau berhenti orang akan suruh bangun terus. Solatlah solat hajat, taubat, sunat dan sujud syukur," ujarnya.

Elfira turut memuatnaik foto dia bergambar di sebelah tiang dalam keadaan wajahnya sedih dan syukur kerana dapat berdoa lagi tanpa ada gangguan.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALI PUTEH LUAH RINDU PADA IBU & ARWAH ABAM - FOTO HIDAYAH DIKERAT?

Pelawak dan pelakon Ali Puteh baru-baru ini menerusi laman Instagram telah memuat naik foto keluarga serta meluahkan rasa rindu pada dua insan tersayang iaitu ibu, Sabariah Arshad dan abangnya, Allahyarham Abam Bocey.

Dalam entri tersebut, Ali atau nama sebenarnya Syed Ali Mubarak Syed Mohd Ridzuan memaklumkan sudah lima hari dia tidak bertemu ibunya yang kini dirawat di hospital kerana belum lagi dibenarkan melawat.

"Rindu saat ni, mak masih di hospital sekarang ni dan masih belum sedar dari tidur. Doakan semoga mak sembuh ye. Tak ada apa yang mampu selain doa untuk mak kembali pulih.

Klik untuk gambar besar

"5 hari dah mak di hospital dan kami masih belum dibenarkan melawat mak. Hampir 11 bulan dan abang pergi. Tengok gambar ni terasa macam baru semalam kami semua bersama," tulisnya.

Menurut Ali, begitu kuat ujian Allah SWT buat dia dan keluarga. Namun, dia tetap percaya bahawa Allah menguji hambaNya tanda sayang dan terus istiqomah kepada-Nya.

"Kuat ujian Allah pada kami. Tapi saya percaya, Allah uji tanda Allah sayang dan terus istiqomah kepadanya. Semoga ada sinar buat keluarga kecil kami ini... doakan ye," kata Ali.

Terdahulu, Ali menerusi satu perkongsian di Instagram memaklumkan ibunya, Sabariah, 63, dikejarkan ke bahagian kecemasan Hospital Selayang disebabkan serangan asma sejak Khamis lalu.

Namun begitu, foto keluarga yang dimuat naik oleh Ali itu telah menimbulkan persoalan, adakah gambar Hidayah dikerat? Apa-apa pun, doakan yang terbaik buat keluarga ini.

www.myartis.com / Sumber & foto: Rotikaya & Instagram Ali Puteh

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR - WAJAH 'BABY BOY' HAZIQ AF4

Seperti yang dijanjikan, bekas pelajar Akademi Fantasia musim ke-4, Haziq Rosebi dan isterinya Maisarah Mohd Sidki telah berkongsi wajah anak lelaki mereka yang diberi nama Yusuf Zidane seminggu selepas kelahirannya pada 12 September lalu.

"Saya asik nantok je.. saya uwekkk bila nak susu & eyak je.. cian mama & abah saya.. Terima kasih Mak Anil Ezatul hadiahkan plate nama saya Yusuf Zidane.

"Saya dah mandi & pakai baju wangi-wangi.. Lepas shushu bole la tido puas-puas..," tulis Haziq di laman IGnya.

Untuk rekod, anak sulung pasangan ini dilahirkan secara pembedahan pada sambutan hari raya Aidiladha di Hospital Putrajaya.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MASUK HOSPITAL - ROY ALAMI SESAK NAFAS, ADA JANGKITAN KUMAN PADA PARU-PARU

"Pada mulanya saya mengalami sesak nafas. Jadi, saya ke klinik swasta untuk dapatkan rawatan. Namun, doktor yang bertugas mencadangkan saya untuk mendapatkan pemeriksaan lanjut di hospital berdekatan.

"Disebabkan itu, saya terus ke Hospital Banting. Saya fikir hanya sesak nafas biasa, tapi hasil pemeriksaan saya dimaklumkam terdapat jangkitan kuman pada paru-paru. Saya terus dimasukkan wad untuk rawatan lanjut.

"Sekarang ini pun saya masih rasa sesak nafas. Nak bercakap banyak pun tak larat sangat. Memandangkan ia adalah jangkitan kuman, jadi perlukan rawatan segera. Cuma tidak tahu berapa lama akan ditahan," jelas penyanyi penyanyi lagenda, Roy yang telah dimasukkan ke wad di Hospital Banting, di sini, tengah malam tadi akibat sesak nafas.

Roy atau nama sebenarnya Mohammad Rauzan Alwi, 57, berkata, hasil pemeriksaan terdapat jangkitan kuman pada paru-paru. Dalam masa sama, penyanyi lagu 'Kau Ratnaku' dan 'Diari Mimpi' itu yang juga bekas peserta program Gegar Vaganza musim keenam (GV6) berkata, dia turut menjalani ujian saringan Covid-19.

"Semalam saya juga sudah buat ujian saringan dan masih menunggu keputusan. Kalau positif, saya akan dihantar ke Hospital Sungai Buloh pula. Tapi harapnya tidaklah.

"Ini kali pertama saya kena. Sebelum ini tidak pernah. Malah, saya juga tidak ada sebarang penyakit kronik. Apa pun, doakan semoga saya diberikan kesembuhan segera," katanya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERMULA 1 JANUARI 2020 - KWSP, PERKESO PENGGIAT SENI DILAKSANAKAN

"Setakat ini, proses ke arah mewajibkan skim KWSP dan PERKESO dalam kalangan anak seni sudah 90 peratus disempurnakan, malah lebih mudah kerana terdapat satu akta di bawah Akta FINAS 1981 (Akta 244) yang membenarkan ia direalisasikan. Usaha ini turut mendapat sokongan stesen televisyen sebagai penyiar kerana bahagian caruman majikan iaitu penerbit, sudah dimasukkan dalam bayaran keseluruhan produksi yang dihasilkan.

"Produser tiada lagi alasan untuk tidak menjalankan kewajipan mereka selaku majikan," jelas pengerusi FINAS, Datuk Hans Isaac yang berkata pihaknya yakin usaha itu dapat direalisasikan berikutan kewujudan akta FINAS sedia ada yang mewajibkan penerbit, selaku majikan membuat caruman untuk pekerja masing-masing.

Kira-kira 30,000 penggiat seni bakal menerima manfaat skim caruman Kumpulan Wang Simpanan Pekerja (KWSP) dan Pertubuhan Keselamatan Sosial (PERKESO) yang diperkenalkan Perbadanan Kemajuan Filem Nasional Malaysia (FINAS) bermula 1 Januari depan.

Sementara itu, menyentuh mekanisma caruman majikan dan kaedah implimentasi kedua-dua skim terbabit, Hans berkata, ia diwajibkan mengikut jumlah gaji minimum semasa iaitu RM1,100: "Mekanisma pemotongan caruman masih diperincikan, memandangkan tempoh bekerja dan bayaran pekerja produksi seperti pelakon, kru, jurusolek serta jurugegas umpamanya, berbeza daripada pekerjaan lain.

Klik untuk gambar besar

"Walaupun seseorang kru mungkin hanya bekerja empat atau lima hari dengan sesebuah produksi, jika upah diterima mencecah RM1,100, syarikat produksi boleh melakukan caruman. Bagi PERKESO pula, selagi penggiat seni bekerja di bawah produksi, termasuk projek yang hanya mengambil masa beberapa hari, penerbit wajib mencarum," katanya.

Menurut Hans, pelancaran skim itu dijangka dilakukan pada Oktober ini, sebelum ia dilaksanakan secara menyeluruh bermula 1 Januari depan. Terdahulu, skim KWSP dan PERKESO antara 15 manifesto penting dalam pelan pembentangan Hans sebaik dilantik sebagai Pengerusi FINAS pada 8 April lalu.

Inisiatif itu diberi penekanan bagi memastikan kebajikan pemain industri seni tanah air terbela. Tambah Hans lagi, FINAS boleh menarik balik Sijil Perakuan Penggambaran Filem sekiranya penerbit berdegil daripada mencarum bahagian mereka.

www.myartis.com / Sumber & foto: Berita Harian & Instagram Hans Isaac

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WAJAH TENGKU LEON - RIHANA OKSANA BAKAL DEDAHKAN

Semua sedia maklum yang bekas ratu cantik Rusia, Rihana Oksana enggan mendedahkan wajah anaknya kepada umum. Bagaimanapun, Rihana berkata dia akan berkongsikan wajah Tengku Leon menerusi laman YouTube miliknya tidak lama lagi. Perkara itu diberitahu oleh Rihana sendiri yang menjawab pertanyaan netizen di Instagram.

Dalam pada itu, Rihana berkata dia kini sedang giat menyiapkan beberapa video untuk akaun YouTube tersebut. Terdahulu, Rihana Oksana menegaskan Leon merupakan anak hasil perkahwinan mereka dan mendakwa wajah anaknya seiras Sultan Muhammad V.

Rumah tangga Rihana sebelum ini menjadi perhatian apabila peguam Sultan Kelantan mengesahkan pasangan itu bercerai talak tiga. Lebih kecoh apabila peguam Sultan mempersoalkan tiada bukti mengatakan Sultan Muhammad V adalah bapa kandung kepada bayi berkenaan. Minggu lalu, Rihana memfailkan petisyen paterniti di Mahkamah Rusia semalam untuk menentukan siapakah ayah kepada anaknya iaitu Tengku Ismail Leon Petra.

Klik untuk gambar besar

www.myartis.com / Sumber: Rotikaya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAIDA AF6 SAH BERCERAI TALAK SATU

Akhirnya, apa yang dimahukan oleh bekas peserta Akademi Fantasia (AF6) Saida atau penuhnya Siti Nursaida Tarudin, 35, menemui nohtah. Dia dan suaminya Mohd Ghazali Yahya Zikri,40, telah sah bercerai hari ini dengan talak satu di Mahkamah Rendah Syariah, Kuala Lumpur.

Saida dilaporkan telah menebus talak dengan bayaran RM1,000 pada prosiding yang diadakan di mahkamah tersebut.

Dalam perbicaraan sebelum ini, Saida memberitahu yang dia telah meminta cerai sejak tahun 2008 kerana tidak boleh menerima suaminya ekoran  tiada persefahaman.

Tinggal kenangan - klik untuk imej besar...

Sementara itu, Mohd Ghazali pula mendakwa isterinya sedang 'angau' dengan  seorang lelaki sehingga menyebabkan rumah tangga yang mereka dibina sejak 15 tahun itu jadi terabai. Beliau turut mendakwa pernah berjumpa Saida dengan lelaki tersebut yang bernama Hafiz Che Mat berada di dalam  sebuah kereta di Balakong, Selangor

Dengan penceraian tersebut, maka semua kontroversi yang melanda mereka berdua akan terus menjadi teka teki. Antaranya ialah tentang apakah punca penceraian itu sebenarnya... curang, tidak hormat orang tua atau sebaliknya?

Hasil perkongsian hidup mereka sebelum ini, Saida dan Mohd Ghazali mempunyai empat cahaya mata iaitu Siti Nurunnyssa, 14, Anas, 12, Khalid, 8, dan Siti Nurul Mashitah, 5 tahun.

Untuk info, Saida ialah kakak kepada penyanyi tersohor negara iaitu Datuk Siti Nurhaliza yang berasal dari Lipis, Pahang.


GAMBAR SITI SALEHA PELUK JEJAKA MAT SALLEH - SAHABAT ATAU KEKASIH?

Dalam kegembiraan pelakon Siti Saleha atau nama sebenarnya Siti Saleha Mohd Baharum, 24, bercuti di Amsterdam, kecoh pula di laman sosial mengenai gambar dia berpelukan dengan seorang jejaka mat salleh.

Soal segelintir daripada mereka, siapakah jejaka yang dipeluk oleh Siti Saleha itu? Sahabat, teman tapi mesra atau kekasihnya?

Namun melalui caption yang disiarkan dalam IG Siti Saleha, dia membayangkan bahawa jejaka tersebut hanya rakan biasa. "Buddies... Fun hanging out with them in kl, even cooler in their hometown. We had such a nice time. Happy birthday again @anacarpi".

Bagaimanapun, tak kisahlah jika Siti Saleha nak berkasih, bercinta atau berkahwin sekalipun. Bukankah dia sudah dewasa dan mampu membuat pilihan sendiri. Tak gitu?

Siti Saleha di Amsterdam - klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


"BERMADU, BIARLAH KAMI SAHAJA TAHU... TAK ANIAYA HIDUP SESIAPA" - MIERA LEYANA

Pada 26 Julai lalu,  pelakon Miera Leyana, 27, dan pasangannya, usahawan Rosland Othman, 47 selamat disatukan sebagai suami isteri dalam satu majlis pernikahan yang diadakan di Hotel St Regis dengan kehadiran ramai tetamu kenamaan. Memilih lelaki yang memiliki jarak usia 20 tahun, bukan bermakna Miera 'buta hati', sebaliknya itu adalah pilihannya, mahukan lelaki yang matang.

Namun, belum pun sempat 24 jam bergelar suami isteri, dunia hiburan dikejutkan dengan satu video yang dimuat naik menerusi laman YouTube yang mendedahkan pelakon filem 'Apokalips X dan Lebuhraya Ke Neraka' itu 'hidup bermadu'.

Video berkenaan mendedahkan, Rosland yang juga Naib Presiden Kanan sebuah syarikat gergasi sudah berkahwin dan memiliki tujuh cahaya mata perempuan. Mengulas gosip yang bertiup kencang, Miera tak menafikan mahupun mengiyakan bergelar isteri kedua. Malah, itu juga bukan punca dirinya tidak mendedahkan identiti suami sebelum acara akad nikah.

"Sesiapa sahaja bebas membuat andaian, namun adilkah melemparkan spekulasi negatif pada sebuah masjid yang baru dibina? Sebagai orang Islam, kita kena percaya rahsia jodoh sukar dirungkai dan diduga. Begitu juga ikatan perkahwinan saya dengan suami.

Klik untuk gambar besar

"Soal hidup bermadu, biarlah hanya kami sahaja tahu. Saya dan suami bahagia, tak menganiayai hidup sesiapa dan spekulasi ini dicetuskan orang luar. Jadi, tak perlulah menghakimi hidup kami," kata aktres yang diangkat Pelakon Pembantu Wanita Terbaik Filem, Anugerah Skrin pada 2013 menerusi filem 'Pecah' itu.

Diperkenalkan menerusi drama 'Luna Fantasiku' pada 2008, Miera berkata, dia tidak takut kerana perkahwinan adalah ikatan suci: "Saya dan suami tak membuat perkara salah di sisi Allah dan agama. Kami membina rumah tangga atas dasar cinta dan memperoleh restu kedua-dua keluarga.

"Kami tidak menyorok perkahwinan, malah satu Malaysia tahu, saya kini bergelar isteri Rosland. Majlis pernikahan juga diadakan secara terang-terangan. Jika mahu membohongi sesiapa, kami boleh berkahwin di luar negara dan bernikah menerusi talian. Tiada seorang pun akan tahu kami sudah berkahwin, melainkan ahli keluarga," ujarnya.

Bagaimanapun, katanya, dia tidak mahu memilih cara yang salah. Lagi pun, tiada apa yang perlu dibimbangkan: "Saya bahagia dengan fasa baharu dalam kehidupan. Saya positif, persepsi orang luar terhadap rumah tangga kami bukan perkara penting. Apa yang kami tahu, tak salah berkongsi hidup dan bahagia," tuturnya.

Namun, jauh di sudut hati, wanita kelahiran Johor Bahru itu sedih apabila tersebar gosip negatif sebaik melangkah ke alam perkahwinan: "Siapa tidak sedih, tak sampai 24 jam bergelar isteri, video berkenaan tersebar. Cuba letakkan diri dalam keadaan saya.

"Saya bukannya kahwin sorok, malah sanak saudara dan rakan taulan menghadiri majlis pernikahan kami. Satu Malaysia lihat gambar perkahwinan kami. Gosip ini bukan hanya mencemarkan maruah saya dan suami, malah keluarga kedua-dua pihak. Tak kisah suami anak berapa dan apa status sekalipun, tetapi kami berkahwin atas restu keluarga dan tidak melukakan hati sesiapa," tutur Miera.

Mengulas tuduhan berkahwin dengan Rosland atas jalinan perniagaan bapanya, Datuk Seri Kasmi Arsat, Miera menyangkal dakwaan tidak masuk akal berkenaan: "Ingat perkahwinan saya adaptasi drama 'khayalan' dalam kaca televisyen? Kami berkahwin atas dasar cinta, bukan perniagaan keluarga.

"Ada atau tidak Rosland, saya tetap ada empayar perniagaan sendiri. Saya tak perlukan sesiapa untuk menanggung hidup saya. Bagaimanapun, saya akui, suami banyak mengajar selok belok perniagaan selama berkawan baik," katanya

www.myartis.com / Sumber & foto: Berita Harian & Instagram Miera Leyana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU HINA BAPA WATSON NYAMBEK: AMMAR TITAN & PRODUSER (STS) DIDAKWA DI MAHKAMAH

Berikutan menghina dan mempersendakan nama mendiang bapa pelari pecut negara, Watson Nyambek menerusi program 'Sukan Tak Sentral' (STS), pelawak dan pengacara, Ammar Titan telah didakwa di Mahkamah Majistert Sibu semalam.

Menurut laporan The Star Online, Ammar didakwa di bawah Seksyen 504 Kanun Keseksaan iaitu secara sengaja mengaibkan dengan niat untuk memecahkan keamanan.

Selain Ammar, produser rancangan komedi yang diterbitkan oleh Primeworks Studios, Abdul Ghani Mohd. Mokhtar juga turut dituduh di atas dakwaan yang sama.

Majistret Saiful Sayoti melepaskan kedua-dua tertuduh dengan jaminan RM3,500 dengan seorang penjamin.

Ammar dan Abdul Ghani diarahkan untuk hadir semula ke mahkamah pada 4 Julai depan bagi sebutan semula kes.

Klik untuk gambar besar

Pada 24 April lalu, Watson membuat laporan polis berhubung jenaka di stesen televisyen itu yang didakwanya mempersenda bapanya dengan bunyi haiwan.

Watson membuat aduan polis berhubung jenaka di stesen televisyen itu yang didakwanya mempersenda bapanya dengan bunyi haiwan.

Jika disabitkan kesalahan, mereka boleh dihukum penjara maksimum dua tahun, denda, atau kedua-duanya.

www.myartis.com / Sumber: The Star Online

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


KEVIN ZAHRI NAFI SAMBUT KRISMAS

Health Instructor dan juga model, Kevin Zahri menafikan yang beliau menyambut krismas baru-baru ini berikutan tersebarnya gambar pokok krismas yang diambil melalui facebooknya sendiri. Dakwa Kevin, dia tidak menyambut perayaan Krismas dan menolak tuduhan segelintir pihak yang seolah-olah memperlihatkan dia seperti mengagung-agungkan agama Kristian.

Bagaimanapun, Kevin mengakui bahawa pokok Krismas yang dilihat dalam rumahnya menerusi facebook tersebut milik beliau dan ia dibeli hanya sebagai perhiasan kerana anaknya, Rafael Zahri (1 tahun), amat meminati pokok tersebut.

Klik untuk imej besar...

“Saya merasakan gambar itu bukan isu besar dan peminat telah salah faham kerana saya bukan berniat untuk menyambut Krismas tetapi membeli pokok itu untuk anak saya yang meminatinya.

“Lagipun, hadiah-hadiah yang dibeli itu sempena ulang tahun pertama kelahiran anak saya yang jatuh 22 Disember lalu,” kata Kevin dipetik sebagai berkata.

Isu pokok krismas menjadi hangat di forum sembang lantaran dia bersama anak dan isterinya, Rio Elani, 24, bergambar berlatarbelakangkan pokok Krismas. Akibat dihemtam teruk, Kevin akhirnya mengambil keputusan untuk memadam gambar tersebut dari Facebooknya.

“Bagaimanapun, saya menghormati pandangan peminat dan akan memadam gambar itu bagi mengelakkan salah faham," ujarnya.

Klik untuk imej besar...

BERIKUT ADALAH PETIKAN DARIPADA FACEBOOK KEVIN:
"since rafa likes xmas so much.. we got a small one and celebrated with our lil prince."

UPDATED:
Kevin Zahri :"apologies for the earlier photo post. I have decided to remove it."

KOMEN PEMINAT DAN PELAWAT FACEBOOK KEVIN:
Hali Mah Sebagai seorg Muslim kita tak sambut perayaan agama org non-Muslim sbb ia melibatkan aqidah . Menghormati hak mereka tapi kita tak meraikannya.
46 minutes ago · Like ·  9

Cempaka Sari heehee kevin, i guess you should delete this post now..later ppl will bang you non-stop..
41 minutes ago · Like ·  6

Shahi Esfelazi I dun see nuthin wrong, cuz your faith is with God not some tree MERRY XMAS!!!
31 minutes ago · Like ·  1

Ai Kamarudin no shahi, its haram! Kevin, sorry to say, it is not rite. Menyebut merry christmas pun haram,apatah lagi menyambutnya. Go google!
28 minutes ago · Like ·  5

Ilmam Hakim ?Kevin Zahri, dude respecting xmas is differ from celebrating it....and we as muslim should respect xmas but not to celebrate it....Its Haram indeed..and this goes to any other celebrations like Chinese New Year, Deepavali and other religions' celebration ...and many MALAYSIANS doesn't know about it....
20 minutes ago · Like ·  2

Noris Sahri terimalah teguran dgn jiwa yg terbuka...Islam itu mudah tp bkn bermakna boleh senang2 dipermudahkan...
18 minutes ago · Like ·  1

Zee Yusof I concur with the above statement. U should delete this post. As a muslim, we are not allowed to wish @ celebrate non muslim festival
16 minutes ago · Like ·  2

Nuhairi Azwan Sorry kevin, although we r ur fan, but for this, u r totally WRONG!!
4 minutes ago · Like


"IBU SAYA DISAHKAN POSITIF C0V1D" - DJ LIN BIMBANG KESIHATAN IBU SEMAKIN MEROSOT, SEHARIAN TIDUR

Berkongsi berita sedih ibunya iaitu Puteh Jantan, 79, terlantar dan menerima rawatan di Hospital Sultan Ismail, Johor sejak 10 hari lalu, penyampai radio Suria FM iaitu DJ Lin atau nama sebenarnya Roslinda Abdul Majid memberitahu ibunya dijangkiti C0V1D dan mengalami komplikasi pada bahagian buah pinggang.

"Ketika dihantar ke hospital ibu saya disahkan positif C0V1D. Tapak dialisis di lengan kiri rosak dan tidak boleh digunakan lagi, manakala tapak baharu masih belum boleh digunakan kerana tekanan darah terlalu rendah.

"Doktor maklumkan tidak mahu mengambil risiko dan rawatan dialisis terpaksa dilakukan melalui bahagian paha. Ibu memang ada penyakit buah pinggang sejak lima tahun lalu," tuturnya yang dipetik sebagai berkata kepada mStar.

Klik untuk gambar besar

DJ Lin sebelum ini berkongsi satu video di laman Instagram miliknya tentang keadaan ibu yang tidur seharian pada Ahad akibat terlalu lemah. Doktor turut memaklumkan sel darah merah pada ibunya berkurangan dan berkemungkinan terdapat pendarahan dalam perut.

"Semalam (Ahad) ibu saya tidur bermula tengah hari sehinggalah pagi ini (Isnin). Dia tidak makan dan minum. Keadaannya sangat lemah. Bacaan sel darah merah pula tinggal lima peratus sahaja dan mungkin berlaku pendarahan dalam perut.

"Doktor akan menjalankan beberapa ujian lain untuk kepastian. Bagaimanapun pagi ini keadaan ibu nampak segar. Saya yakin itu adalah keajaiban doa-doa peminat selepas saya kongsi video di media sosial," kongsinya.

Dalam perkembangan lain, DJ Lin memaklumkan dia bakal menerima anugerah Penyampai Radio Paling Dipercayai sempena Reader's Digest Brand's Awards yang akan berlangsung di Kuala Lumpur pada Selasa.

Bersyukur masih diberi kepercayaan oleh peminat, DJ Lin berkata ini merupakan satu penghargaan cukup bermakna buatnya sepanjang berkecimpung dalam dunia radio.

"Dalam kesedihan, saya akan pulang juga ke Kuala Lumpur untuk acara tersebut. Syukur ini adalah kepercayaan peminat. Anugerah ini adalah yang ke-11 sepanjang kerjaya dan kedua bagi acara sama," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKAN BERTUNANG : SAYA TAK TAHU DIA 'KERABAT RAJA' - SARIMAH

"Pertama kali seumur hidup saya menjalinkan hubungan cinta dengan lelaki berbangsa Melayu. Saya juga tidak pernah tahu yang Jamie berasal dari golongan kerabat diraja," begitulah komen Sarimah Ibrahim, 37, mengenai bakal tunangnya.

Jika benar apa yang dikata Sarimah, kiranya perhubungannya itu ibarat rezeki datang bergolek! Mana tidaknya, selepas mengalami kegagalan rumah tangga beberapa tahun lalu, dia bertemu dengan Tunku Nadzimuddin Tunku Mudzaffar, 42 atau lebih dikenalinya sebagai Jamie.

Namun begitu, awalnya dia tidak menyangka yang Jamie berasal dari golongan kerabat Diraja iaitu cucu kepada Yang Dipertuan Besar Negeri Sembilan yang ke-10.

"Ketika itu, saya belum bersedia untuk bercinta. Walaupun menjalinkan hubungan dalam masa yang singkat, namun kami sudah boleh menerima sikap baik buruk satu sama lain," ujar Sarimah yang pada awalnya tidak mengetahui asal usul Jamie.

Untuk info, pertunangan mereka pada 27 September ini akan dilakukan dalam satu majlis tertutup yang hanya akan dihadiri oleh keluarga terdekat sahaja. Namun begitu, tarikh untuk melangsungkan perkahwinan pula masih belum dibincangkan lagi.

Sebagai rekod, Sarimah pernah mendirikan rumah tangga bersama jejaka berbangsa Inggeris, Amir Andrew Browning di Dublin, Ireland pada 13 Mei 2006. Bagaimanapun, jodoh mereka tidak panjang apabila mereka bercerai pada Disember 2008.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


9 MALAM TERAKHIR RAMADAN - NORA DANISH BERSYUKUR BERJAYA KHATAM AL-QURAN LAGI

Hasrat Nora Danish untuk sekali lagi khatam Al-Quran pada bulan Ramadan menjadi kenyataan apabila pelakon ini berjaya melunaskannya. Berita gembira tersebut dikongsikan Nora menerusi satu perkongsian di laman Instagram miliknya.

Nora dilihat ada memuat naik video membaca surah terakhir dan berjaya khatam pada 9 malam terakhir Ramadan. Dalam entri tersebut, Nora meluahkan rasa syukur niatnya untuk khatam Al-Quran pada bulan Ramadan dimakbulkan Allah.

Kata Nora lagi, dia berharap dapat khatam Al-Quran setiap tahun. Ujarnya, apabila sudah selesai, dia akan mengulang semula dari awal sedikit demi sedikit dan akan menghabiskan lagi separuh muka surat di bulan Ramadan.

Klik untuk gambar besar

"Ramadhan 22. Alhamdullilah syukur ya Allah. #roadtokhatamquran bulan Ramadhan, Allah kabulkan. Syukur ya Allah. Terima kasih Allah. Lepas Khatam tadi di rumah Mak Nora, Terus Hujan. Hujan Rahmat. Habis doa hujan berhenti. MasyaAllah. Allah Maha Mengetahui. Semoga Allah kabulkan doa kami semua," tulis Nora.

Perkongsian Nora itu mendapat pelbagai reaksi daripada netizen yang memuji usaha Nora serta menjadikan inspirari untuk melakukan perkara sama setiap kali bulan Ramadan.

www.myartis.com / Foto: Instagram Nora Danish

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"RAMAI YOUTUBER & NETIZEN SENTAP TAHAP GABAN..." - USTAZ ABU SYAFIQ

"Ramai youtuber dan netizen sentap tahap gaban dengan statment saya. Ok saya syorkan kita buat diskusi atas Status saya tersebut. Mohon sahut.. Diskusi Ilmiah. DM/PM saya. Jangan takut anggaplah macam ala2 yang kalah debat tapi stay provok menang konon. Cepat!

"Diskusi Ilmiah pasal Pendapatan Youtuber. Saya tetap dengan pendirian saya dan ramai lagi. Jadilah Youtuber yang menjauhi fitnah dan haram. Beryoutuberlah dengan kebaikan kerana ada halal ada haram. Kejarlah yang Halal. Saya tungguuu.. jangan takut!," demikianlah tulis pendakwah Ustaz Abu Syafiq menerusi laman Instagram.

Baru-baru ini, Ustaz Abu ada mengeluarkan kenyataannya di Instagram dimana dia mengatakan pendapatan hasil menjadi seorang Youtuber kebanyakkannya haram dan ia telah menjadi perhatian ramai. Menerusi perkongsian tersebut, Ustaz Abu menyatakan bahawa pekerjaan itu tidak menjamin kesenangan hidup di dunia ini.

Klik untuk gambar besar

Ujarnya, ramai YouTuber diluar sana dimana hidup mereka merana: "Pendapatan dari Youtuber ada halal ada haram. Namun kini banyak yang haram juga. Menjadi seorang Youtuber bukanlah menjamin kesenangan hidup duniawi. Lebih ramai Youtuber yang merana berbanding yang okey sedikit," katanya sebelum ini.

Katanya lagi, banyak lagi pekerjaan di luar sana yang boleh dilkaukan dan seeloknya jauhkan diri daripada menjadi YouTuber yang mendatangkan memfitnah: "Banyak kerja di luar sana yang memerlukan anda. Jauhi fitnah Youtuber yang jenis sering memfitnah. Beryoutuberlah secara halal dan tidak menyusahkan diri sendiri dan keluarga," katanya yang tidak menyatakan kepada siapa kenyataan itu ditujukan.

www.myartis.com / Sumber: Instagram Ustaz Abu Syafiq

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK BERTUDUNG TAK SEMESTI MASUK NERAKA – RAJA AZMI

Gara-gara luahan Raja Azmi mengenai permakaian tudung menerusi sebuah program TV tempatan, ramai pihak yang marah dengan penerbit filem itu. Dakwa mereka, Raja Azmi seolah tidak peka dengan sensitiviti umat Islam.

Mungkin terasa hati dengan pelbagai kecaman tersebut, Raja Azmi  tampil semula menjelaskan mengenai permakaian tudung yang menjadi isu hangat itu.

"Kenapa ramai yang tidak berpuas hati dengan kenyataan saya yang tidak bersetuju wanita tak bertudung akan masuk neraka?

"Sebenarnya saya bercakap sebagai seorang Islam yang punya pandangan tersendiri. Tak semestinya wanita yang bertudung itu sah akan masuk syurga tanpa dihisab dengan amalan yang lain.

"Adakah berdosa besar saya yang baru pulang dari Umrah ini tidak bertudung? Menutup aurat bukan di kepala sahaja.

"Saya tidak mahu tudung itu digunakan untuk menutup segala kesalahan yang lain tanpa menitik beratkan amalan yang lain," ujarnya.

Tambah Raja Azmi, dia masih belum bersedia untuk bertudung kerana dia ingin melengkapkan amalan yang lain dahulu.

"Kak Mi akan pakai (tudung) bila-bila Kak Mi nak pakai seperti pergi majlis keagamaan. Tapi hari-hari biasa tu Kak Mi rasa tu tak perlu.

"Pada saya, lebih baik saya mempertingkatkan amalan ibadah dan jariah yang lain dahulu sebelum mengambil keputusan bertudung sepenuhnya," katanya yang membahasakan diri sebagai Kak Mi.

Selanjutnya penerbit itu memberi perbandingan bahawa wanita yang bertudung juga ada melakukan perbuatan maksiat.

"Sekarang ini pun wanita bertudung ramai juga yang melakukan zina dan maksiat. Di akhbar juga banyak wanita bertudung dilaporkan melakukan aktiviti tidak bermoral dan sebagainya. Paling teruk ada juga yang sanggup menipu pakej Umrah dengan hanya berpakaian seperti orang yang alim dan baik," jelasnya seolah mahu memulang paku buah keras.

Namun begitu, dalam hal ini kami bukanlah pakar agama untuk mengiyakan hujah Raja Azmi atau tidak. Apa yang kami tahu, menutup aurat itu adalah wajib bagi wanita muslim kerana ia adalah perintah Allah SWT.

"Wahai anak Adam, sesungguhnya Kami telah menurunkan kepadamu pakaian untuk menutupi auratmu dan pakaian indah untuk perhiasan. Dan pakaian takwa itulah yang paling baik. Yang demikian itu adalah sebahagian dari tanda-tanda kekuasaan Allah, mudah-mudahan mereka selalu ingat". Surah Al.A'araaf (26)

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


BELUM RANCANG BULAN MADU - SHUKRI YAHAYA MAHU BAWA ISTERI KE MEKAH

Walaupun belum merancang untuk berbulan madu, namun Shukri Yahaya sudah pun merancang untuk membawa isterinya, Tya Adnan ke Mekah bagi menunaikan umrah pada tahun hadapan.

"Sebelum pergi berbulan madu, kalau boleh saya mahu bawa Tya ke Mekah terlebih dahulu. Ini memang sudah direncanakan awal. Bagaimanapun, belum ada tarikh tertentu ditetapkan kerana jadual lakonan saya penuh sehingga ke hujung tahun. Mungkin awal 2016 baru dapat memilih tarikh bersesuaian," ujar Shukri dipetik sebagai berkata.

Selain itu, setelah bergelar suami semalam (20 November), Shukri mengakui bahawa dia kini mempunyai tanggungjawab untuk membataskan pergaulannya, baik bila berdepan orang ramai mahu pun di dalam lakonan.

Dalam pada itu, isteri Shukri berkata yang dia tidak akan mencampuri sebarang urusan berkaitan kerjaya suaminya itu.

Dia juga tidak berhasrat untuk menguruskan kerjaya suaminya seperti mana dilakukan kebanyakkan isteri selebriti lain.

"Seperti mana sebelum berkahwin saya tidak pernah masuk campur dalam urusan kariernya ia tetap akan sama selepas berkahwin.

"Sebagai isteri saya sentiasa menyokong kariernya dan percaya suami akan bersikap telus seperti dilakukan sepanjang empat tahun kami bercinta," jelas Tya.

Ditanya soal anak, Shukri memberitahu dia berharap akan segera dikurniakan cahaya mata kerana menyukai kanak-kanak.

"Jika boleh saya mahu anak cepat dan mahu sebuah keluarga besar," kata Shukri.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MISTERI PENYAKIT ANAK - LINDA RAFAR MASIH BUNTU

"Saya sebagai ibu sendiri tertanya-tanya apakah punca sebenar keadaannya? Setakat ini saya tidak boleh berkongsi maklumat mengenai keadaan anak saya kerana doktor sedang membuat pemeriksaan lanjut bagi mencari punca penyakitnya itu.

"Dia kini masih ditahan di hospital dan saya berharap dia akan kembali sihat seperti sedia kala," kata Linda Rafar mengenai penyakit anak keduanya iaitu Rezaiman Keiflin, 12, yang kini terlantar di Pusat Perubatan Universiti Kebangsaan Malaysia (PPUKM), Cheras.

Menurut Linda, dia masih menunggu laporan daripada pihak hospital selepas melakukan pelbagai ujian bagi mengetahui punca sebenar penyakit anaknya.

Untuk info, sebelum ini ada laporan yang mengatakan anaknya itu menghidapi penyakit kronik dan sukar diubati.

Rezaiman Keiflin adalah anak hasil perkahwinan pertama Linda dengan Keifli Othman.

Dalam pada itu, Linda berkata, pada mulanya dia sukar menerima keadaan yang menimpa anaknya itu namun menganggap ia adalah ketentuan Allah dan dia harus tabah mengharungi situasi yang melanda.

Jelas Linda lagi, semangat anak lelakinya melawan penyakit  turut menjadi kekuatan kepadanya dan keluarga dan dia berharap agar anaknya cepat sembuh.

"Sukar menerima keadaan yang dialami Rezaiman dan sudah kering air mata mengenangkan anak yang terlantar di hospital namun ini adalah ujian daripada Allah yang harus saya terima dengan redha.

"Ujian ini memberi kekuatan kepada saya dan keluarga namun bersyukur Rezaiman sendiri kuat menghadapi dugaan tersebut," katanya.

Tambah Linda, biarpun masih ditahan di hospital namun Rezaiman tetap mengulang kaji pelajarannya di kelas khas yang disediakan PPUKM memandangkan tahun ini dia bakal menduduki peperiksaan Ujian Penilaian Sekolah Rendah (UPSR).

Sementara itu, Linda yang kini sudah berhijab melahirkan rasa syukur diberi kesempatan untuk melakukan perubahan ke arah kebaikkan dalam hidupnya dan selesa dengan penampilannya itu.

Jelas Linda perubahan itu sudah lama dilakukan cuma tidak dihebahkan secara umum kerana enggan niatnya disalah erti oleh sesetengah pihak.

Sumber: MStar Online

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


"AMBIL LANGKAH TUTUP KOMEN" - HAQIEM TAK MAHU NETIZEN TAMBAH DOSA

"Salah saya. Kalau dulu saya suka cari nama sendiri di Twitter dan baca komen orang tentang saya. Dalam masa sama, saya ambil serius.

"Saya ambil langkah menutup ruang komen untuk tidak menggalakkan netizen menambah dosa sekali gus menyalurkan aura negatif.

"Bagaimanapun saya tidak akan memadam laman sosial dan akan terus berkongsi maklumat dan perkembangan terkini saya," kata penyanyi Haqiem Rusli.

Selepas seminggu sidang media mengenai isu despresi diadakan, Haqiem memberitahu dirinya lebih tenang dan mula mempraktikkan gaya hidup sihat.

Gara-gara suka melayari laman sosial, Haqiem gemar membuat carian namanya sendiri di aplikasi Twitter dan membaca komen-komen negatif pengguna tersebut.

Klik untuk gambar besar

Penyanyi lagu 'Jatuh Bangun' itu mendedahkan bahawa dia kini lebih tenang berdepan dengan kritikan netizen selepas buang tabiat lama.

"Saya kini lebih tenang dan dalam usaha untuk menjadi individu yang lebih baik tanpa berfikir situasi yang sudah lepas.

"Buat masa ini saya kurangkan aktiviti pentas dan banyak menghadiri program bual bicara mengenai isu despresi," tuturnya.

Dalam masa sama, Haqiem turut meluahkan rasa syukur kerana peminat dan rakan-rakan sentiasa memberikan bantuan dan sokongan emosi kepadanya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AL-FATIHAH - IBU OZLYNN KEMBALI KE RAHMATULLAH

Menerusi muat naik di laman Instagram, pelakon Ozlynn Wati telah berkongsi berita duka di mana ibu kesayangannya, Rozidah Jumari telah meninggal dunia. Dalam hantaran itu, isteri kepada pelawak dan penyampai radio Johan ini turut berkongsikan beberapa foto kenangan bersama ibu tercinta dan ahli keluarganya yang lain ketika awal Ramadan lalu.

"Kepada yg mengenali ibunda kami, Rozidah binti Jumari.. Beliau telah pun kembali ke Rahmatullah dan semoga meninggalnya husnul khatimah.. Jika ada sesiapa yg pernah terasa hati dgn beliau harap ampunkan dosa2 ibunda kami, jika ada yg berhutang dgn ibunda, kami percaya telah dihalalkan kerana itu adalah sifat beliau, tetapi jika ibunda kami ada terhutang pada kalian sila hubungi kami..

"Dan yg pasti gambar bahagia itu di ambil pada awal ramadhan tahun ni sblm pkp dan pasti bkn gambar terakhir ibunda berjemaah dgn kami.. Ya Allah, kami redha atas pemergian ibunda tercinta dan tempatkanlah beliau di sisi hambamu yg beriman..

Klik untuk gambar besar

"Terima kasih pada semua yg x henti2 call text doakan ada yg x kenal pon.. yg dm x henti2 doakan utk ibunda kami.. SubhanAllah Alhamdulillah AllahuAkbar.. hanya Allah yg mampu membalas jasa kalian..," tulisnya.

Reda dengan pemergian ibunda tercinta, Ozlynn sempat mengucapkan terima kasih kepada mereka yang tidak berhenti bertanyakan khabar dan mendoakan yang terbaik untuk Allahyarhamah ibunya. Menjengah ruangan komen, ramai peminat dan juga rakan artis tampil mengucapkan takziah di atas kehilangan ibu tersayang.

Salam takziah diucapkan buat Ozlynn dan keluarga.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TARIAN MV 'KELEPOK RAYA' DITEGUR - MENTERI HAL EHWAL AGAMA NASIHAT PADAM VIDEO, MAHU JUMPA ALIFF SYUKRI

"Saya mengambil maklum ada beberapa video yang tular berkenaan klip video raya dimuat naik oleh seorang ahli perniagaan yang tersohor di Malaysia," itulah kata Menteri di Jabatan Perdana Menteri (Hal Ehwal Agama), Senator Datuk Idris Ahmad yang tampil mengulas mengenai kontroversi video muzik (MV) lagu 'Kelepok Raya' nyanyian usahawan kosmetik Datuk Seri Aliff Syukri, selepas menerima kecaman netizen.

"Saya terpanggil untuk mengulas isu ini kerana pada ketika semua umat Islam pastinya berasa teruja untuk mengejar 10 malam terakhir Ramadan mencari sebanyaknya pahala yang Allah tawarkan kepada mereka yang beriman, seolah isu ini saya khuatir menenggelamkan keghairahan umat Islam dalam mengejar rahmat taqwa ini," katanya lagi menerusi Facebook miliknya pada pagi Isnin.

Menurut Idris, klip video lagu raya yang dimuat naik oleh jutawan sensasi itu telah dirujuk kepada Jabatan Kemajuan Islam Malaysia (Jakim) untuk dibawa kepada pihak berkuasa.

Dalam pada itu, Idris berkata tarian penari dalam MV berkenaan dilihat jauh bertentangan dengan adab ketimuran dan ajaran Islam. Idris turut memberitahu dia terbuka untuk bertemu dengan pemilik video berkenaan sebagai tanda ingatan dan menjalinkan ukhuwah sesama Islam.

Klik untuk gambar besar

"Nasihat saya dengan penuh kasih sayang dan cintanya saya kepada insan-insan hebat yang mampu membangunkan ummah, agar klip video seumpama ini boleh dikeluarkan daripada disiarkan di mana-mana platform media, atau ia boleh di privasi hanya untuk tatapan peribadi pemilik video.

"Saya yakin ia mampu memberi jiwa yang besar dan hati lebih lapang jika kita patuh pada ajaran dan nilai agama. Jika ada peluang, mungkin saya boleh bertemu mata bersama dengan empunya video ini, mungkin banyak perkara yang boleh dikongsi bersama. InsyaAllah," ujarnya.

Sebelum ini, netizen mengecam tindakan usahawan berkenaan yang memuat naik klip video raya memaparkan sekumpulan penari lelaki bersolek dan perwatakan lembut.

MV tersebut menerima kritikan ramai pihak termasuk pendakwah yang kurang senang dengan MV lagu berkenaan yang dilihat kurang sesuai untuk tontonan masyarakat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NOURUL AJAK PENGIRIM MESEJ SANTAU BERSEMUKA: "SAYA NAK BANTU... TAKKAN DEDAH"

Sebelum ini, penyanyi Nourul Depp mendedahkan dia menerima mesej santau menerusi kiriman mesej langsung (DM) di Instagram baru-baru ini. Dek kerana itu, Nourul mengajak individu tersebut untuk bersemuka dengannya.

Biarpun takut, kata Nourul dia percaya individu terbabit punyai masalah tersendiri sama ada daripada segi psikologi atau rohani.

"Baru-baru ini kecoh orang DM nak santau, bukan hanya saya tapi ada juga beberapa orang artis lain. Saya terkejut dan sedih... Apa salah saya pada orang?

"Maafkan saya kalau tak gembira dengan saya... tapi janganlah ugut saya. Ramai tanya dan risau soal saya kena ugut itu. Andai yang hantar mesej itu hanya prank, saya maafkan.

"Tapi saya percaya orang yang menghantar mesej ini sama ada punyai masalah mental atau masalah lain dan mungkin sedang dalam keadaan sedih. Dia mungkin perlukan perhatian dengan cara mereka sesuatu seperti ini.

Klik untuk gambar besar

"Jadi, saya rasa kasihan dan rasa nak bantu daripada segi mental, hati atau apa juga yang boleh dibantu. Kalau kata tak gembira atau marah, beritahu dan datang jumpa saya.

"Saya takkan dedahkan sesiapa walaupun takut nanti dia santau saya," tuturnya menerusi sepotong rakaman video yang dimuatnaik di Instagramnya pada Rabu.

Baru-baru ini, Nourul terkejut apabila turut menerima mesej langsung dari pengirim tidak dikenali yang mengugutnya untuk menghantar santau.

Tambah Nourul, dia percaya perbuatan santau masih wujud dalam masyarakat kini dan biarpun diminta peminatnya untuk membuat laporan polis, pelantun lagu Kerana Terluka itu ada pendiriannya sendiri.

"Saya tak kata benda ini (santau) tidak wujud, sama ada orang itu percaya atau amalkan atau tidak. Tiada orang sempurna dan memang ada manusia yang suka menguji tapi tak boleh buat apa-apa sebab Tuhan itu ada.

"Kalau betul ada orang sakitkan hati kita, kita balas dengan doa dan ucapan baik-baik. Ada yang minta saya buat laporan polis, tapi insya-Allah saya rasa tiada apa-apa kot. Dia nak buat apa?

"Pesan saya jangan main-main di media sosial, kalau kita ugut orang polis boleh sampai depan pintu rumah kita. Jadi gunakan sosial media sebaik mungkin," tambahnya.

Nasihat Nourul lagi agar individu terbabit sedar dan menggunakan kemudahan teknologi ke arah perkara yang baik-baik.

"Kita sama-sama doakan agar kita semua dillindungi. Tak kisahlah tujuan dia untuk main-main atau prank, semoga dia dapat petunjuk dan diberikan kesenangan serta kasih sayang dalam hidup. Semoga Tuhan jaga dia," kata Nourul lagi.

Sebelum ini, pelakon Syafie Naswip dan Noorkhiriah antara selebriti yang menerima mesej berbaur ugutan di media sosial masing-masing.

www.myartis.com / Sumber & foto: Astro Gempak & Instagram Nourul Depp

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA SHUIB BERGAMBAR DENGAN KERETA IDAMAN, LAMBORGHINI

"Alhamdulillah, berkat usaha dan bisnes madu, akhirnya dapat bergambar dengan kereta idaman tapi ni memang terhad sebab cuma ada 4 biji dalam Malaysia.

"Alhamdulillah... Semoga memberi inspirasi pada semua... Amin," kata pelawak Shuib Sepahtu, 34, yang meluahkan rasa syukur apabila dapat bergambar dengan kereta idamannya dengan berkat usaha perniagaan produk madunya.

Gambar Shuib atau nama sebenarnya Shahmira Muhamad bersama kereta lamborghini berwarna merah telah mendapat perhatian pengikutnya di laman sosial.

"Alhamdulillah, berkat usaha dan bisnes madu, akhirnya dapat bergambar dengan kereta idaman tapi ni memang terhad sebab cuma ada 4 biji dalam Malaysia. Alhamdulillah... Semoga memberi inspirasi pada semua... Amin," tulis Shuib.

Rata-rata pengikut di laman sosialnya itu mengucapkan tahniah atas pencapaian suami kepada penyanyi Siti Sarah itu.

Klik untuk gambar besar

Bagaimanapun, Shuib ketika dihubungi memberitahu bahawa kereta tersebut bukan miliknya dan hanya sekadar untuk bergambar sahaja.

"Tak adalah, bukan kereta saya. Itu kereta orang, saja nak bergambar," kata Shuib secara ringkas.

Sebelum ini, Shuib membuat pengumuman tidak lagi bertugas sebagai penyampai radio Sinar FM pada 29 November tahun lalu bagi memberi tumpuan pada perniagaan madunya.

Apa-apapun, setiap orang pasti mempunyai impian untuk memiliki sebuah kereta idaman dan begitu juga dengan Shuib yang menyimpan hasrat sama.

www.myartis.com / Sumber: mStar & Shuib Sepahtu IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DIKECAM DEK KENYATAAN TOLAK KELAB KOMEDI DITUTUP - AFDLIN SHAUKI TAK TERKESAN

Pelawak dan pengarah, Datuk Afdlin Shauki sebelum ini ada mengeluarkan kenyataannya menolak penutupan kelab Crackhouse Comedy Club oleh pihak berkuasa. Bagaimanapun, ada beberapa pihak termasuklah pelawak Shahrol Shiro menyatakan rasa kurang setuju dengan kenyataan Afdlin.

Afdlin hebat dikecam selepas menggunakan perumpamaan kolam renang untuk memberi contoh terhadap insiden wanita mengina agama Islam selepas pihak berkuasa mengarahkan kelab komedi itu ditutup buat sementara. Afdlin dalam kenyataannya itu, tidak bersetuju kelab komedi itu ditutup hanya kerana perbuatan seorang individu dan menjejaskan pelawak lain

Meskipun menerima kecaman, Afdlin tidak berasa terkesan apabila menjadi mangsa kecaman netizen berikutan Afdlin berkata, dia membuat kenyataan itu kerana berasa bimbang dengan nasib pelawak lain yang menjadikan kelab komedi itu sebagai tempat mencari rezeki.

Klik untuk gambar besar

Jelas Afdlin lagi, apa dikatakannya itu adalah berdasarkan pengalaman kerana beliau sendiri pernah memiliki sebuah kelab komedi sebelum ini.

"Sebagai pemilik, kita akan memberi peluang kepada pelawak baru untuk tonjol bakat masing-masing. Sekiranya kita sudah tahu apa yang mereka ingin lakukan, tetapi tiba-tiba apabila sudah berada di atas pentas perkara sebaliknya berlaku. Waktu itu apa yang boleh kita lakukan ialah tutup pembesar suara atau halau sahaja dia keluar," tuturnya.

Sementara itu, Afdlin berkata, beliau tidak mengambil pusing apabila situasi yang berlaku menyebabkan masyarakat mempertikaikan kredibilitinya dalam dunia politik. Sebaliknya, Afdlin memberitahu, apa dikatakan adalah pandangan dirinya dan beliau berhak berbuat demikian meskipun ada yang tidak bersetuju dengannya.

"Saya sedar saya dikecam di Facebook, saya tidak mempedulikannya kerana setiap daripada kita mempunyai pandangan masing-masing. Netizen ada pendapat, begitu juga saya. Apa yang saya katakan itu tidak semestinya perlu dilakukan kerana ia satu pandangan. Saya bukan paksa sesiapa untuk ikut apa saya katakan," jelasnya.

Dalam perkembangan lain, Afdlin menggesa berhenti menggelar wanita yang terlibat dalam kejadian menghina agama Islam itu sebagai pelawak. Kata Afdlin, perkara itu tidak seharusnya berlaku kerana ia mencemarkan komuniti pelawak berdiri tempatan malah tindakan Siti Amira Natasha Abdullah itu tidak melayakkan dirinya untuk dipanggil pelawak.

"Kita harus lihat semula apa tujuannya hadir ke tempat itu. Sama juga dengan individu yang merakam persemahannya, adakah suami atau kekasihnya. Selalunya penonton yang hadir menyaksikan persembahan komedi tidak membuat sebarang rakaman kerana hadir untuk mendengar lawak bukannya konsert," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FAZLEY TIMANG ANAK KETIGA

Pakar motivasi, penyanyi dan ahli perniagaan berjaya Fazley Yaacob, 33, dan isterinya Azrene Soraya mendapat cahayamata baru yang diberi nama timangan 'Piyush'. Sebelum ini, Fazley mempunyai dua orang anak lain iaitu Ahmad Fariedz (Payish), berusia 2 tahun 11 bulan dan Ahmad Fieradz (Piyash), 1 tahun 5 bulan.Piyush telah dilahirkan di sebuah hospital swasta di Kuala Lumpur, pada hari Syawal dengan berat 3.3 kg. Untuk info, abangnya Payish turut dilahirkan pada bulan Syawal.Selepas Piyush yang akan didaftarkan kelahirannya, Fazley turut menerima berita gembira apabila adik ketiga Fazley iaitu Faizal turut menunggu kelahiran anak mereka dalam masa terdekat.Klik untuk imej besar..


TERUS DIKECAM: "DAH MINTA MAAF, APA PERLU DILAKUKAN" - HAQIEM

Penyanyi Haqiem Rusli, 20, kembali diterjah kontroversi gara-gara memakai cermin mata hitam dan menggunakan airpods ketika menyertai satu program amal, baru-baru ini.

Biarpun sudah mengakui kesilapannya kerana tidak peka, penyanyi lagu 'Tergantung Sepi' dan 'Selamat Tinggal Sayang' itu terus dikecam peminat hingga mengambil pendekatan untuk berehat seketika daripada Twitter.

"Saya tidak tahu lagi apa yang perlu dilakukan kerana saya sudah meminta maaf, tetapi masih juga dikecam. Sukar untuk saya berdepan situasi seperti ini, jadi daripada terus membaca pelbagai komen negatif yang menghentam, lebih baik saya padam sahaja Twitter.

"Saya lebih suka menggunakan aplikasi itu untuk berinteraksi dengan peminat di laman sosial. Namun, selepas apa yang terjadi, ada baiknya saya padamkan sahaja medium komunikasi itu.

"Saya tidak mahu diri terkesan dengan pelbagai kecaman yang ditinggalkan 'haters'. Tidak tahu lagi bagaimana mahu menangani perkara ini. Ia lebih baik kerana sekurang-kurangnya saya dapat menjauhkan diri daripada perkara yang memberikan tekanan," katanya.

Klik untuk gambar besar

Haqiem berkata, tidak hanya peminat, isu itu juga mendapat perhatian artis membuatkan dia terpaksa bersuara untuk mengelak daripada berpanjangan.

"Saya tahu ada rakan artis yang bercakap di belakang, tetapi saya tidak mahu memanjangkan lagi perkara itu. Saya tidak mahu timbul salah faham dan memburukkan lagi keadaan," ujarnya.

Haqiem berkata, dia banyak belajar daripada apa yang berlaku, malah isu itu juga mematangkan lagi dirinya untuk berdepan perkara di luar jangkaan.

"Alhamdulillah, keluarga banyak membantu, malah sering menemani saya ketika persembahan. Selain peminat, mereka juga banyak mendorong saya untuk menjadi insan lebih baik," tuturnya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BERKAITAN KERJA SAJA" - LIYANA JASMAY ENGGAN KOMEN ISU BUKA TUDUNG

"Kalau bukan mengenai kerja atau kerjaya saya, saya tak mahu komen. Saya hanya akan memberikan kenyataan jika berkaitan kerja saja," demikianlah jawab pelakon dan penyanyi Liyana Jasmay ketika ditanya mengenai penampilan barunya iaitu sudah membuka tudung.

Liyana enggan memberikan komen lanjut apabila ditanyakan mengenai perkara itu. Jelasnya beliau akan memberikan komen berkaitan dengan kerjayanya sahaja. Terdahulu, boleh dikatakan ramai sudah menjangka Liyana akan membuka tudung apabila sebelum ini beliau kerap memuatnaik video tidak lagi berhijab serta hanya memakai snowcap sahaja tanpa hijab.

Akhirnya Liyana tampil memuatnaik gambar tanpa tudung lagi.  Gambar yang dimuatnaik di Instagram itu rata-rata mendapat kecaman teruk dari netizen selain ada yang sudah dapat menghidu perkara itu akan terjadi. Ramai juga mendakwa tiada 'job' merupakan sebab Liyana membuka tudung.

Klik untuk gambar besar

Rata-rata pengikutnya di Instagram mempertikaikan tindakan Liyana yang berkongsi gambar dan video tanpa memakai tudung ketika bercuti di Gold Coast, Australia bersama pelakon Intan Ladyana. Walaupun gambar-gambar yang dimuat naik di Instagram menerima kecaman teruk netizen, namun ada juga pengikut yang terus mendoakan Liyana supaya kembali bertudung.

Style tudung Liyana sebelum ini dikritik seakan mempermainkan agama apabila beliau sering memakai snowcap. Tidak berdiam diri, Liyana membidas netizen tidak mengetahui fesyen dan berfikiran kampung. Liyana mula mengenakan tudung pada akhir Julai 2017.

Pada pendapat kami, jika benar Liyana sudah tidak berhijab lagi lebih baik untuk dia berterus-terang dan berlaku jujur. Sekurang-kurangnya tidak lagi mengundang fitnah.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI SAMBUNG BELAJAR - AG COCO (HUJAN) MENETAP DI UNITED KINGDOM BERSAMA KELUARGA

"Menyambut ulang tahun perkahwinan kelima kami di luar negara. Perkara terpenting adalah keluarga. Bertemu kembali bersama isteri, anak Hidayat. Saya bersyukur, kalian sangat bermakna pada saya," itulah tulis Komposer dan gitaris kumpulan Hujan, AG Coco di ruangan kapsyen laman Instagram miliknya.

Dalam hantaran tersebut, AG memaklumkan dirinya kini telah berpindah ke United Kingdom (UK) bersama isteri, Zuliana Eusoff dan anak lelaki mereka, Hidayat Hezry.

AG atau nama sebenarnya Mohd Hezry Mohd Hafidz, 37, berkongsi foto terkini bersama keluarga dan turut menyambut ulang tahun perkahwinan mereka yang kelima.

Difahamkan Zuliana yang merupakan duo kumpulan Hani & Zue itu berhijrah ke UK bersama anaknya terlebih dahulu sekitar Oktober lalu bagi tujuan menyambung pengajiannya.

Klik untuk gambar besar

Walaupun kini menetap di benua Eropah, AG memaklumkan dia masih menawarkan sebarang perkhidmatan berkaitan muzik untuk mereka yang berada di Malaysia.

"Untuk mereka yang masih belum tahu, saya kini menetap di London, GB. Saya masih menawarkan perkhidmatan seperti biasa (terbit muzik/sesi muzik dan sebagainya) dari jauh (mengikut waktu UK). Sila hubungi saya seperti biasa menerusi email dan nombor +44 (0)," jelas AG lagi.

Sementara itu di ruangan komen, ramai rakan selebriti dan wargamaya menitipkan ucapan ulang tahun perkahwinan dan selamat berhijrah kepada pemuzik yang berasal dari Alor Star itu.

"Selamat ulang tahun perkahwinan AG dan Zue. Semoga hingga jannah. Bangga dengan kejayaan both ofyou," kata Liyana Jasmay. - "Yeay happyanniversary guys," komen Yuna.

"Jauh merantau. Hope bila wife hang abis study nanti balik Malaysia ada la sesuatu yang fresh dari sana. 'Bunyi' Hujan yang baru," ujar seorang wargamaya.

"Hilang cakap Kedah noh duduk sana. Happyanniversaryidola," kata seorang wargamaya. - "Happy anniversary bro. Have a nice day! Menetap terus ke kat sana. Wow hebat," tulis seorang wargamaya lagi.

Sehingga kini, perkongsian tersebut telah menerima hampir 11,000 tanda suka daripada pengikutnya. Imbas kembali, AG dan isteri telah bernikah pada 10 Disember 2016 di Kelana Jaya, Selangor.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


12 GAMBAR - RAGAM KEMBAR SEPASANG EINA AZMAN BERCUTI DI BANDUNG

Baru-baru ini, Datin Paduka Eina Azman dan suaminya, Datuk Paduka Kaiser Gurmeet telah membawa kembar sepasang mereka, Arianna Aubrey dan Karl Kareef bercuti di Bandung, Indonesia. Turut bercuti bersama dengan mereka ialah keluarga Eina.

Menerusi gambar tersebut, Eina dilihat begitu gembira apabila dapat bercuti bersama keluarga besarnya itu.

Jom tengok ragam kembar sepasang yang kini berusia 3 bulan lebih!

Foto: Aubrey Karl IG & Ibu Eina IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SHAHIDA: "PEMBANTU BUAT PERANGAI TINGGAL ANAK DI RUMAH SEORANG!"

Menerusi satu entri yang dimuatnaik di laman Instagram, isteri kepada jutawan kosmetik, Datuk Seri Aliff Syukri iaitu Datin Seri Nur Shahida telah mengakui kehidupan mereka sekeluarga tidak sentiasa indah dan mudah seperti yang disangka.

Shahida mendedahkan, dia dan suami pernah diduga pelbagai ujian termasuk anaknya pernah ditinggalkan keseorangan di rumah kerana pembantu rumah melarikan diri ketika mereka keluar bekerja.

"Kalau orang tengok kehidupan kami orang selalu kata untungnya ada business semua cukup. Alhamdulillah memang saya selalu bersyukur dengan apa juga rezeki mahupun ujian yang Allah bagi. Tapi sebenarnya ada juga suka duka kami dalam kehidupan.

"Dalam hidup ni mana ada orang tak ada masalah, dugaan kehidupan rumah tangga, keluarga, dugaan perniagaan yang bermacam-macam, dugaan staff tak jujur, pembantu buat perangai tinggal anak di rumah seorang! (waktu tu Baem) sebelum datangnya bibik tudung!" tulis Shahida yang memuatnaik foto dirinya bersama suami dan anak.

Klik untuk gambar besar

Tambah bekas ahli kumpulan nasyid Solehah itu lagi, dia pernah berputus asa untuk meneruskan perniagaannya bersama suami, namun segera bangkit kerana memikirkan kebajikan pekerjanya dan rezeki yang telah Allah kurniakan.

"Kalau ikut hati mungkin dah lama berhenti niaga sebab tak sanggup nak hadap dugaan-dugaan itu. Tapi bila fikir kenapalah aku nak mengeluh, Allah dah bagi banyak nikmat. Pembantu aku sanggup tinggal anak-anak dan tinggal suami datang sini nak cari rezeki, tapi aku Allah uji sikit sahaja dah nak give up!!

"Kalau aku putus asa macam mana pekerja-pekerja aku yang lain. Allah hadirkan kami sebagai perantara untuk rezeki mereka.. Terus semangat datang berkobar-kobar nak buat yang terbaik. Apapun bersyukur dengan rezeki Allah pada hari ni, rezeki untuk kami salurkan pada mereka sebagai perantara. Bila dapat bantu orang nikmat dia ialah hati kita bahagia dan gembira," katanya lagi.

Untuk makluman, Shahida dan Aliff berkahwin pada Ogos 2007. Pasangan ini dikurniakan empat orang cahaya mata iaitu Ammaar Ahyan, Qadejah El Zahra, Ibraheem Adham, Yusoff Al Qardawy dan Raudhah serta seorang anak angkat, Ameena.

www.myartis.com / Sumber & foto: Astro Gempak & Instagram Datin Nur Shahida

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR & RAGAM SANA SINI

Kasihan Shaheizy Sam... mungkin dietnya tak berapa menjadi khot?

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA FATTAH AMIN BERJAYA HAPUSKAN GELARAN 'PELAKON KAYU'

Akhirnya setelah sekian lama gelaran 'pelakon kayu' melekat pada dirinya itu berjaya dihapuskan selepas kini ramai yang memuji lakonan pelakon Fattah Amin yang dilihat semakin hebat sehingga berjaya menyentuh hati para penonton.

Lakonan Fattah menerusi drama 'Cetera Hati Diya' yang kini disiarkan di TV3 ternyata mendapat pujian ramai dan ada yang berpendapat zaman Fatah 'pelakon kayu' sudah menjadi sejarah. Malah ada netizen mengatakan mereka bukanlah peminat Fattah, namun selepas menonton drama itu ternyata Fattah berjaya menjiwai watak tersebut.

Tidak kurang juga ada yang memberikan komen lakonan Fattah membuatkan mereka menitiskan air mata dan Fattah sememangnya pelakon yang tepat membawakan watak berkenaan. Nampaknya gelaran 'pelakon kayu' yang diberikan ternyata tidak mematahkan semangat suami kepada Fazura ini dan semoga Fattah Amin terus bersinar di dalam industri hiburan tanah air.

Klik untuk gambar besar

www.myartis.com / Sumber & foto: Rotikaya & Instagram Fattah Amin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SILA BAYAR HUTANG... BIL-BIL TERTUNGGAK... PULANGKAN DULU HAK SAYA" - EZLYNN

Penyanyi Ezlyn Ariffin menerusi media sosialnya semalam telah menuntut bekas suaminya, Adam Fahmy membayar hutang berjumlah RM23,642. Melihat entri yang dimuatnaik itu, Ezlynn mendedahkan dia meminta bekas suaminya itu menyelesaikan bil tertunggak terlebih dahulu sekiranya mahu menjual rumah.

Ezlyn turut mendedahkan jumlah hutang itu termasuk yuran perkhidmatan berjumlah RM13,000, bil elektrik RM4,000 dan semua hasil kerjanya sejak 11 tahun lalu. Dia turut mendedahkan nama penuh Adam selain mendakwa bekas suaminya itu memberi alasan enggan bayar hutang kerana artis lain yang berhutang dengannya.

Dia turut mendedahkan nama penuh Adam selain mendakwa bekas suaminya itu memberi alasan enggan bayar hutang kerana artis lain yang berhutang dengannya. Ezlyn mendakwa Adam seolah sengaja menuduh pelakon Siti Saleha pula yang berhutang dengannya

"#handwriting #someoneowememoney #silabayar #mintaktolongbayar #jangansalahkanorglain. Sila bayar hutang Yang awak hutang Saya.. jangan tak mengaku bila org suruh bayar.. jangan tuduh org lain Yang hutang pulak..

Klik untuk gambar besar

"Kalau awak nak jual rumah ni bayar dulu bill2s Yang tertunggak Yang awak tinggal dulu.. RM13k service, electric bills RM4K. Dan semua hasil kerja aku selama 11 thn pulangkan dulu semua Hak aku.. Baru kau ada Hak dalam hasil jualan rumah ni.. mengerti??!

"Tolong sampaikan pesanan Ini kepada sipolan, sbb sipolan block Saya.Nama penuh.. Adam Fahmy Shamsudin tolong tag manusia ni.. menyusahkan kan hidup org.. Alasan dia tak nak bayar hutang katanyer Siti Saleha Yang hutang Saya.. dia boleh tuduh Siti Saleha pulak.. kesian budak tu, tak pasal2 kena," tulis Ezlynn.

Beberapa kenalan penyanyi itu yang mengikuti perkembangan isu berkaitan turut mendedahkan mereka juga gagal menghubungi Adam selain mendakwa nombor mereka turut disekat oleh Adam sebelum ini.

www.myartis.com / Sumber & foto: Harian Metro & Instagram Ezlynn

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEKARANG MASA SAYA PULA" - NAS AHMAD 'TERJAH' PERLU KOS LEBIH RM30,000 UNTUK PEMBEDAHAN

"Dalam Melodi saya keluarkan cerita mengenai artis sakit dan dapatkan sumbangan. Itu rezeki dia. Sekarang masa saya pula. Jadi saya serahkan kepada rezeki.

"Dulu saya bekerja tapi sekarang tak lagi. Kalau orang berada memang tiada masalah tapi kalau macam kita ini memang kena usaha. Saya tak rasa kecil hati kalau tak dapat dan tak rasa sombong juga kalau dapat banyak sumbangan.

"Saya kena usaha. Tengok pihak mana yang membantu. Insya-Allah, ini soal rezeki. Kalau ada rezeki saya, adalah. Selain itu ada juga dapat respon daripada beberapa pertubuhan nak bantu.

"Mereka terperanjat kerana dulu nama saya semua orang kenal. Takkanlah dia ini pula yang kena dibantu," ujar bekas wartawan hiburan popular, Nas Ahmad, 61, yang sedang berdepan ujian penyakit jantung dan memerlukan kos lebih RM30,000 untuk pembedahan.

Selepas meninggalkan TV3, Nas atau nama sebenarnya Mohd Nasir Ahmad mewujudkan saluran YouTube yang dinamakan Nas Ahmad Terjah. Nas berkata, penyakit jantungnya mula dikesan Januari tahun lalu.

"Sebelum ini saya tak pernah ada apa-apa penyakit serius dan tak pernah ada pengalaman masuk wad. Setakat demam itu biasalah. Semasa nak tidur saya rasa susah bernafas.

Klik untuk gambar besar

"Sejam kemudian saya berpeluh pula walaupun buka pendingin hawa. Saya rujuk sumber dan baca rupa-rupanya itu tanda serangan jantung. Memang agak terperanjat dan saya terus hubungi ambulans dan dibawa ke Hospital Sungai Buloh," katanya.

Nas sepatutnya dijadualkan menjalani pembedahan angiogram pada Mac lalu tetapi ditunda kepada Disember. Ia bagaimanapun perlu bergantung kepada ujian Imbasan Pengimejan Resonas Magnetik (MRI) yang dijalankan sebelum pembedahan dibuat.

"Memandangkan agak lama dari Januari hingga Disember, ada beberapa kesan antaranya kaki saya bengkak hingga susah solat dan pelbagai masalah lain. Kebetulan masalah ini berlarutan ke bahagian dada, saya pergi untuk temujanji yang ditetapkan pada 20 Disember di Hospital Serdang.

"Saya tak dapat buat pembedahan kerana perlu pastikan bengkak surut yang ambil masa sebulan dua. Mac nanti barulah saya masuk wad semula," tuturnya.

Terdahulu, berita berkenaan mula tular apabila pengacara Ahmad Fedtri Yahya, berkongsi perkara ini menerusi akaun media sosialnya Ia mendapat respon pelbagai pihak termasuk pelakon Nabila Huda yang turut sama meninggalkan komen dan mendoakan kesembuhan Nas.

  ________ IKLAN ________ JUALAN TERBESAR 1.1 TAHUN BARU 2023.. - - Dapatkan pelbagai barangan dengan potongan diskaun KAW KAW dalam jualan 1.1. Tahun baru 2023 mulai 12 malam ini. Jangan terlepas tawaran gilang gemilang yang hanya muncul setahun sekali.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SALAH SAYA" - AMAR ASYRAF JAWAB DAKWAAN CURANG

"Saya tidak mahu membuka aib sesiapa, tambahan pula hubungan saya dengan gadis itu sudah berakhir pada Mac lalu. Biarlah apa yang berlaku menjadi rahsia kami," demikian jawab Amar Asyraf mengenai gosip mahu berkahwin lagi meskipun sudah mempunyai dua isteri yang didedahkan oleh seorang wanita bernama Ellika Azman.

Dakwa Amar, dia sudah tidak menjalinkan hubungan bersama wanita itu sejak dari bulan Mac lagi.

Dakwa Amar, dia turut menyalahkan diri sendiri kerana membiarkan dirinya terjerat dalam percintaan tiga segi itu.

Justeru katanya, penjelasan kali ini diharap dapat menutup semua kontoversi yang tercetus dan turut meminta supaya tidak ada mana-mana pihak yang kembali mengungkit tentang isu ini.

"Dalam hal ini, saya salahkan diri sendiri kerana membiarkan diri terjerat dengan cinta tiga segi.

"Apa yang berlaku antara kami sudah menjadi sejarah dan tidak perlu dikenang lagi. Tetapi, jika ada pihak yang terus mengungkit perkara itu, saya tidak teragak-agak membawanya ke muka pengadilan," ujarnya dipetik sebagai berkata pada Mstar.

Ini kerana, dakwanya dia bersama isteri baik-baik sahaja selepas kontroversi tersebut berlaku dan hubungan mereka berjalan dengan lancar.

"Isteri tahu hubungan saya dengan gadis itu. Dia tidak melatah, malah tenang apabila saya berterus terang perkara sebenar. Dia bagaimanapun, terkilan apabila cerita itu mula tersebar.

"Keluarga juga tahu mengenai perkara itu. Saya akui, saya yang patut dipersalahkan dalam hal ini dan tidak akan sekali-kali menuding jari menyalahkan orang lain," tambahnya pada BH.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FAZLI ZAINAL SUDAH DUA DOS

Pada Selasa lalu, penyanyi Fazli Zainal, 43, yang juga bekas pesakit Covid-19 meluahkan rasa lega dan syukur apabila sudah melengkapkan dua dos vaksin jenis Pfizer di Hospital Ampang, sebagai ikhtiar untuk perlindungan diri selain terus berdoa kepada Allah untuk kesembuhan kesihatannya semula.

"Saya dapat suntikan dos pertama vaksin Pfizer pada 19 September lalu, manakala suntikan dos kedua Selasa, lalu. Alhamdulillah, segala urusan berkaitan suntikan vaksin saya diatur oleh doktor di Hospital Ampang.

"Saya ikut saja kata doktor kerana mereka lebih pakar dan faham mengenai situasi wabak ini. Sekarang pun saya dalam proses pemulihan kerana paru-paru rosak sebanyak 75 peratus akibat Covid-19," katanya kepada Harian Metro.

Fazli berkata, doktor memaklumkan paru-parunya yang rosak itu memerlukan tempoh sekitar 24 minggu untuk pulih dan sekarang baru lima minggu. Katanya, dia juga menjaga pemakanan dan mengamalkan pengambilan minyak zaitun, air zam zam, madu, barli dan habatus sauda.

Klik untuk gambar besar

Tambah Fazli, dia juga mengalami demam dan sakit sendi selepas menerima dos kedua, namun kini beransur pulih. Katanya, paling penting dia kini sudah lengkap dua dos vaksin dan mahu bekerja kembali selepas ini.

Dalam pada itu, Fazli masih mengalami kesan sampingan akibat Covid-19 apabila pernafasannya masih terganggu. Katanya, dia masih tidak boleh menyanyi dalam nada tinggi kerana banyak luka di paru-paru yang belum sembuh.

Terdahulu, Fazli dirawat selama 29 hari di Hospital Ampang mulai 31 Julai lalu kerana tahap oksigen dalam badannya turun sehingga 75 peratus akibat Covid-19.

Fazli dibenarkan pulang ke rumah pada 28 Ogos lalu dan dia juga sudah melancarkan single terbaharu berjudul 'Mantan Yang Terluka' ciptaan Ajai dan lirik oleh Ahmad Fedtri Yahya, baru-baru ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KAMI TAK ADA RUGI APA-APA, TAPI KAMU KENA JAGA NAMA BAIK KAMU" - RAHILA SEDIA BEKERJASAMA DENGAN SEMULA BEN AMIR

"Saya harap apa yang berlaku ini dapat dijadikan iktibar oleh penggiat seni di luar sana agar kena hormati kontrak dan semua orang di dalam satu 'team' itu. Sebab, awak seorang tak akan jadi apa-apa. Awak kena ingat, awak naik hari ini, esok awak boleh terguling. Kami di sini 'production' seadanya sampai hari ini, kami masih di sini.

"Sebab dari dulu, kami tengok artis yang meletup-letup keluar masuk, keluar masuk tapi kami tetap di sini," ujar pengarah drama 'Demi', Rahila Ali yang berharap isu membabitkan pelakon Ben Amir dapat dijadikan iktibar oleh penggiat seni agar sentiasa menghormati kontrak dan semua orang di dalam satu pasukan produksi itu.

Ditemui di luar mahkamah selepas selesai isu kes saman pelanggaran kontrak membabitkan Ben Amir dengan syarikat produksi Elisa Vision Sdn Bhd di Mahkamah Sesyen Sivil, hari ini, Rahila, 48, berkata ia kerana jika awak seorang tidak akan menjadi apa-apa, berikutan kemunculan pelakon di dalam dunia seni sentiasa bersilih ganti atau datang dan pergi.

Menurut Rahila, orang yang bekerja di belakang tabir sepertinya dan pasukan produksi tidak akan rugi apa-apa kerana mereka tetap ada di dalam industri.

"Kami tak ada rugi apa-apa. Tapi, kamu yang di depan itu (pelakon) kena jaga nama baik kamu. Saya tidak kecewa pun, sebab apa yang berlaku sudah berlaku. Tapi, kita kena belajar dari kesilapan diri.

"Saya masih sedia bekerjasama dengan Ben pada masa akan datang sebab tak ada apa-apa masalah pun dengan dia. Cuma, tak tahulah dia sudi atau tidak lagi nak bekerja dengan saya.

"Saya dah 21 tahun dalam industri, tak pernah ada masalah kerja dengan mana-mana pelakon sebelum ini termasuk dia (Ben). Saya okey saja jika dia pun masih ingin bekerjasama," katanya lagi.

Klik untuk gambar besar

Mengimbas kemelut yang berlaku, Rahila berkata, semua terjadi selepas 'team' penggambaran drama 'Demi', di Inverness Scotland balik ke Malaysia akibat pandemik C0V1D.

"Saya termasuk 14 kru produksi lain positif C0V1D. Disebabkan Ben balik awal dari kami, saya ada cuba hubungi dia untuk memintanya membuat ujian calitan. Tapi, dia tak jawab panggilan saya dan juga membalas mesej. Sejak itu, memang saya tak berhubung dengan dia lagi, sehinggalah produksi memanggilnya untuk datang ke lokasi menyiapkan baki penggambaran drama 'Demi' pada tahun lalu.

"Tapi dia enggan turut serta dan tak mahu lagi datang untuk penggambaran. Jadi, dengan apa yang berlaku, saya terpaksa buat penggambaran semula untuk lebih 80 babak babitkan Ben dan menggantikan tempatnya dengan pelakon lain," jelasnya.

Ujar Rahila, semua babak di Scotland yang babitkan Ben tidak boleh diguna dan kena buat penggambaran semula dengan pelakon lain. Tambahnya lagi, tahun lalu juga ada dibuat proses mediasi antara pihak produksi dan Ben untuk penyelesaian isu itu, tapi tidak berjaya.

Sehubungan itu, pada prosiding mahkamah hari ini, Ben selaku defenden akhirnya bersetuju membayar RM100,000 kepada syarikat produksi Elisa Vision Sdn Bhd yang juga plaintif untuk isu pelanggaran kontrak berlaku.

Dalam prosiding itu, Ben akan membayar RM100,000 dengan lima kali bayaran secara ansuran sebanyak RM20,000 bermula 10 Mei ini sehingga jumlah itu selesai.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UNTUNG RM50 JUTA SETAHUN - MAMPUKAH NEELOFA IKUT JEJAK DATO' VIDA?

Meskipun baru berusia 26 tahun, tetapi Neelofa sudah untung besar apabila empayar perniagaan tudungnya (Naelofar Hijab), mengaut keuntungan sebanyak RM50 juta pada 2015. Fakta ini bukan auta, tetapi ia didedahkan oleh BBC News hujung tahun lalu.

Ikhlasnya, keuntungan RM50 juta merupakan satu pencapaian yang cukup luar biasa bagi seorang peniaga amatur seperti Neelofa.

Bila media menggelarkannya jutawan baru, Neelofa yang lebih mesra dengan panggilan Lofa, hanya tersenyum dan malu-malu. Katanya, gelaran jutawan yang diberikan masyarakat kepadanya diambil sebagai satu doa untuk menjadikan dia insan yang lebih berjaya dari semasa ke semasa.

"Alhamdulillah, apa yang boleh saya katakan ia berpunca hasil kerja titik peluh saya dan keluarga. Ia takkan berlaku hanya jika saya seorang yang melakukannya.

"Pada masa yang sama, saya ingin bisnes ini terus berkembang dan kukuh sehingga berjaya menembus pasaran antarabangsa. Saya yakin dengan sokongan pelbagai pihak, Naelofar Hijab akan terus berkembang sebagai jenama yang menjadi fenomena di dalam dan luar negara.

"Apapun, saya harapkan dengan kejayaan yang dipinjamkan Allah SWT hari ini tidak membuatkan diri alpa tentang siapa saya sebelum ini. Saya masih Neelofa yang sama pernah kalian kenal sejak enam tahun lalu," ujarnya dipetik sebagai berkata.

Persoalannya sekarang, mampukah Lofa mengikut jejak Dato' Seri Vida yang terkenal dengan kejayaannya dalam bisnes? Ikhlasnya, tiada yang mustahil jika kita rajin berusaha. Tak gitu?

Sumber: Kosmo - Foto: Lofa IG

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


NABIL GAGAL TAHAN SEBAK KONGSI SAAT TERAKHIR BERSAMA ARWAH BAPA

Pelawak dan pengacara terkenal, Nabil Ahmad ketika di program Meletop semalam dilihat tidak dapat menahan kesedihannya selepas mengenangkan kembali arwah ayahnya  yang meninggal dunia pada 7 Oktober lalu.

Tampil bersama pelakon Datin Lisa Surihani bagi mengacarakan program berkenaan, Nabil dilihat tenang berkongsikan saat terakhir arwah bapanya.

"Ini kali pertama saya berdepan dengan situasi macam ni. Bila lihat tahap oksigen arwah drop dan katanya perlu ditidurkan, saya cakap dengan diri saya 'kalau ditidurkan, sekejap lagi dapat jumpa balik kot,' Saya tidak terfikir itu kali terakhir saya dapat tengok dia.

"Saya macam... banyak benda ralatlah. Saya sebagai anak, saya rasa banyak benda yang tak sempat nak lakukan bersama. Masih banyak tanggungjawab yang sepatutnya saya langsaikan, bagi perhatian dan sebagainya," katanya.

Klik untuk gambar besar

Dalam pada itu, Nabil meluahkan rasa syukur arwah sempat melafazkan kalimah syahadah sebelum menghembuskan nafas terakhir serta meninggal dunia pada hari yang sangat mulia.

"Saya mula kerja ni Lisa sebab saya tak nak duduk sorang. Tapi itulah saya rasa syukur sangat dengan penakhirannya. Pada saya, sangat baik. Dia pergi hari Jumaat lepas tu kalam akhir dia dapat mengucap dengan baik," tuturnya.

Sementara itu, tular perkongsian video di TikTok yang dimuat naik seorang pengguna memaparkan Nabil dilihat tidak dapat menahan sebak.

Perkongsian video itu mendapat pelbagai reaksi daripada netizen yang meluahkan rasa sebak serta memahami perasaan apabila kehilangan orang tersayang lebih-lebih lagi ibu bapa.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KERANA KENING JATUH, SAFIEY ILLIAS BEDAH LAGI - ANGGARAN KOS RM30,000

Dek kerana mengalami masalah kening jatuh akibat kegagalan prosedur pemindahan lemak di dahi yang dibuat sebelum ini oleh doktor tidak bertauliah, usahawan kosmetik, Safiey Illias, 26, mendedahkan bakal melakukan pembedahan menaikkan kening atau 'eyebrow lift' dengan anggaran kos RM30,000, hari ini.

"Pembedahan yang saya nak buat ini sangat terkenal dalam kalangan selebriti Hollywood. Jadi, saya nak buat macam mereka. Tambahan pula, prosedur pemindahan lemak di dahi daripada doktor tidak bertauliah sebelum ini membuatkan kening saya tidak berada pada postur tulang kening seorang manusia normal.

"Akibat kegagalan itu, lemak berpindah ke kening dan kening jatuh menyebabkan kelopak mata saya turut kelihatan berat dan sayu akibat lemak berlebihan di kelopak mata. Disebabkan itu saya perlu melakukan proses ini bagi menaikkan semula kening," kata Safiey atau nama sebenarnya Mohd Safiuddin Illias.

Safiey yang juga penyanyi lagu 'Syinta Gila' berkata, dia tidak serik melakukan pembedahan kosmetik pada wajah: "Tidak ada istilah serik dalam diri saya termasuk juga dalam soal kecantikan.

"Lagipun apa saya buat ini adalah untuk membetulkan kesilapan prosedur sebelum ini. Kali ini pembedahan akan dibuat oleh doktor pakar mata bukan doktor estetik. Masyarakat kena jelas perkara ini dan jangan buat kesilapan seperti saya," ujarnya.

Sebelum ini, Harian Metro melaporkan Safiey menjalani proses pembedahan kosmetik pada wajah, payudara dan punggung dengan kos mencecah RM1 juta hingga RM2 juta. Dalam laporan sama, Safiey mendedahkan pada bahagian wajah saja dia sudah membelanjakan hampir RM300,000 bersamaan dengan harga sebuah kereta mewah jenis Ford Mustang.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERIMA SUMBANGAN - ISTERI ARWAH GMIE KESIAN DENGAN VIDA, HARAP BERHENTI KECAM

"Netizen asyik mengata saya, kecam kata seperti saya ni tak ada hati perut nak tumpang populariti. Persoalkan kenapa tak pergi rumah keluarga arwah diam-diam bagi je sumbangan. Bukan apa, saya ni orang (aktif) media sosial, setiap apa yang saya kongsikan orang nak tahu. Peminat saya suka bersama saya," ujar usahawan kosmetik Datuk Seri Vida.

Vida sebelum ini menyatakan rasa terkilan kerana kerana tidak dapat membantu meringankan beban Allahyarham Gmie Screen yang menderita sakit buah pinggang berlubang sehingga dia menghembuskan nafas terakhir pada 10 Disember.

Kemudiannya, anak arwah iaitu Siti Hadirah tampil dengan kenyataan balas dimana dia menafikan bapanya pernah meminta sumbangan bersikap suka meminta-minta.

Susulan itu, kenyataan Vida tersebut telah menerima kecaman yang teruk apabila netizen mempertikaikan sikap dan keikhlasan penyanyi lagu 'I Am Me' itu  berhubung hal berkenaan. Menjelaskan lanjut tentang hal itu, usahawan berusia 50 tahun itu berkata dia percaya ada hikmah di sebalik apa yang berlaku.

Klik untuk gambar besar

Kebanyakan netizen mempertikaikan sikap Vida atau nama sebenarnya Hasmiza Othman yang dilihat cuba meraih publisiti atas kesedihan keluarga Gmie atau nama sebenarnya Hajimi Ibrahim.

Enggan membiarkan orang ramai terus mencemuhnya, Vida mengambil keputusan menziarahi keluarga arwah Gmie di kediaman mereka di Kampung Medan Sijangkang, Teluk Panglima Garang, Selangor baru-baru ini. Kehadiran Vida disambut isteri Gmie, Siti Royani Gumari dan anak sulungnya, Siti Hadirah.

"Orang mungkin tak tahu yang kami pernah ada kaitan dulu masa Gegar Vaganza, program yang arwah sertai tu bawah tajaan saya. Memang sedih (tak sempat bantu) tapi saya fikir positif mesti ada rahmat.

"Rahmatnya ialah saya nak adakan tahlil berkala Gmie, Siti Sarah, Maya Matahari dan keluarga saya. Saya datang ziarah ni pun sebab nak tunaikan hajat dan hasrat bagi sumbangan setakat yang saya mampu," katanya.

Sementara itu isteri Gmie berharap orang ramai berhenti mencemuh Vida kerana yakin wujud salah faham dalam isu berkenaan: "Apabila saya dapat tahu (kontroversi), saya suruh anak DM (direct message) Datuk Vida sebab kesian. Banyak komen yang menghentam.

"Tapi sekarang semua dah jelas dan kita faham. Tolong hentikan sebab arwah Gmie baru pergi dan kesian Datuk Vida. Terima kasih Datuk Vida datang ke pondok kami," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JUMPA 'GETAH' DALAM SOTONG - KEBIMBANGAN EMELDA DAPAT RESPON PEMILIK

Menerusi laman Instagram baru-baru ini, pelakon Emelda Rosemila telah berkongsi sebuah video dimana dia menjumpai getah dalam sotong yang dimakan bersama nasi lemak di sebuah restoran tempatan.

Melihat pada video yang dikongsi itu, isteri kepada pelakon Adlin Aman Ramli itu cuba menarik-narik getah yang dijumpainya itu dan ia tidak terputus.

Menurut Emelda, dia berasa bimbang dengan perkara itu memandangkan banyak makanan ciptaan palsu yang berada di pasaran masa kini.

"Getah dalam sotong? Hi semua just nak share klu2 korg tahu. Last week Mel makan dkt Old Town White Coffee and terjumpa mcm rubber dalam sotong nasik lemak.

"Tarik pun tak boleh putus. Takut jugak klu termakan artificial cuttlefish. Sekarang nie mcm2 artificial. Beraslaa, eggs, udang etc etc.

Klik untuk gambar besar

"Tak fikir keselamatan org ramai. Janji bisnes jalan. Pls anyone bgtau apa benda nie. Dah termakan dah. Nasib satu jer 😥. Hati-hati semua. @kementeriankesihatanmalaysia @mykpdnhep," tulisnya.

Melihat pada bahagian komen, pihak Old Town White Coffee telah memberi respon berhubung hal ini dan akan menyiasat dengan lebih lanjut.

"Hi Emelda, berikutan daripada aduan di halaman Instagram anda, kami ingin menyiasat perkara ini dengan lebih lanjut. Pegawai Perkhidmatan Pelanggan kami akan menghubungi anda secepat mungkin untuk keterangan yang lebih terperinci. Terima kasih di atas kesabaran anda," katanya.

Untuk makluman, Emelda memulakan kerjayanya dalam industri hiburan pada tahun 2000 dan masih aktif sehingga kini.

www.myartis.com / Sumber, foto & video: Astro Gempak & Instagram Emelda Rosemila

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::